title: Cut Knifen taistelu

text: Keväällä 1885 alueen métisit aloittivat kapinan Kanadan hallitusta vastaan ja perustivat Saskatchewanin alueen väliaikaishallituksen, joka otti hallintaansa Batochen kylän läheisyydessä sijainneet alueet. Kapinajohtaja Louis Riel aloitti neuvottelut alueen intiaanien kanssa saadakseen heidän tukensa. Alueen cree- ja assiniboine-intiaanit olivat myös tyytymättömiä Kanadan treaty-ehtoihin ja hallituksen maapolitiikkaa vastaan. Intiaanipäällikkö Poundmakerin johdolla joukko cree-intiaaneja lähti matkalle Battlefordin kylään tapaamaan intiaaniasiamies Raetta. He vaativat Kanadan hallitukselta enemmän ruoka-apua, sillä monet intiaaniryhmät kärsivät lähes nälänhätää. Ruokatarvikkeiden puute johtui lähinnä eurooppalaisten siirtolaisten rajoittamattomasta biisonin metsästyksestä, mikä johti biisonikannan rajuun laskuun ja eläinten katoamiseen lähes sukupuuttoon. Battelfordin asukkaat hylkäsivät talonsa ja pakenivat kylässä sijainneeseen ratsupoliisien linnakkeeseen 30. maaliskuuta, kun he olivat saaneet tiedon kylää lähestyvästä suuresta intiaanijoukosta. Poundmakerin saavuttua Battelefordiin intiaaniasiamies Rae kieltäytyi astumasta ulos linnoituksesta ja neuvottelemasta intiaanien kanssa. Poundmaker viipyi kylässä kaksi vuorokautta ja odotti Raen suostumista neuvotteluihin.


title: Cut Knifen taistelu

text: Tyhjilleen jätetyt kyläläisten asunnot ryöstettiin arvotavarasta. Ryöstäjien henkilöllisyydestä ei olla varmoja, joidenkin tietojen mukaan Poundmakerin creet ryöstivät kyläläisten omaisuuden, toisten tietojen mukaan valkoiset olisivat ryöstäneet kylän ennen intiaanien saapumista sekä joidenkin tietojen mukaan nakoda-intiaanit olisivat ryöstäneen kylän omaisuuden ja Poundmaker olisi yrittänyt estää tämän. Poundmaker ei onnistunut neuvottelemaan intiaaniasiamies Raen kanssa ja lähti paluumatkalle seuraavana päivänä.


title: Cut Knifen taistelu

text: Samaan aikaan Battlefordin eteläpuolella asuneet assiniboine-intiaanit surmasivat paikallisen maanviljelijän, joka oli aikaisemmin kohdellut heitä kaltoin. He ampuivat kuoliaaksi myös intiaaniasiamiehensä, joka oli pahoinpidellyt teinitytön. He saivat tiedon Poundmakerin aikeista ja päättivät liittyä hänen joukkoihinsa.


title: Cut Knifen taistelu

text: Kanadan hallitus lähetti aikaisemmin Frederick Middletonin joukkoineen kukistamaan métisien kapinaa Saskatchewanissa, mikä johti Fish Creekin taisteluun. Battlefordin pieni poliisilaitos oli yksin vastuussa alueen ja noin 500 paikallisen asukkaan turvallisuudesta. Middleton kutsui alueelle lisävahvistuksia, muodosti uuden osaston suojaamaan Battlefordia ja nimitti komentajaksi William Dillon Otterin.


title: Cut Knifen taistelu

text: Muodostettu uusi yksikkö oli noin 500 miestä. Yksikkö koostui Kanadan ratsupoliisin, B-patteri, C-komppania, "Governor General's Foot Guards", "Queen's Own Rifles of Canada" ja "Battleford Rifles" osastoista. Joukko-osasto saapui Swift Currenttiin rautatietä pitkin 13. huhtikuuta ja marssin jälkeen Batlefordiin 24. huhtikuuta. Otterin saapuessa linnakkeelle alueen kaikki asukkaat olivat edelleen linnoittautuneina sisälle, vaikka intiaanit olivat poistuneet alueelta. Alueen asukkaat ja siirtolaiset vaativat Otteria kostamaan talojen ryöstämiset. Suuri osa Otterin miehiä oli kokemattomia nuoria sotilaita, jotka harmittelivat, etteivät saapuneet ajoissa taistelemaan.


title: Cut Knifen taistelu

text: Alueen asukkaiden painostuksesta Otter päätti hyökätä intiaaneja vastaan, vaikka hänen esimiehensä Middleton oli kieltänyt tämän. Otter pyysi lupaa hyökätä Poundmakeria vastaan Luoteisterritorioiden varakuvernööri Edgar Dewdneyltä, joka oli myös intiaaniasiamies. Hän myönsi luvan. Otter jätti osan miehistä puolustamaan Batlefordia ja lähetti 1. toukokuuta 325 miehen vahvuisen "Flying Column" -yksikön mukanaan kaksi antiikkista 7 paunan kaliiperista kanuunaa ja gatling-konekivääri. Otterin suunnitelma oli marssia auringonlaskuun asti, levätä kunnes kuu nousisi ja jatkaa matkaa sekä hyökätä vielä nukkuvien cree- ja assiniboine-intiaanien leiriin aamulla.


title: Cut Knifen taistelu

text: Samaan aikaan creet olivat leiriytyneet Battlefordin länsipuolella, Cut Knifen jokiuoman rannalla. Joukko assiniboineja oli liittynyt heidän joukkoihinsa puolustautuakseen tuhansilta Kanadan sotilaita, jotka liikkuivat alueella Saskatchewanin kapinan tukehduttamiseksi. Cree-intiaanien tapojen mukaan poliittinen johtaja Poundmaker astui syrjään johtoasemasta ja taistelun alkaessa sotapäälliköksi nousi Fine-Day. Kaikkiaan alueella oli yhdeksän cree-ryhmää ja kolme assiniboine-ryhmää. Miehiä, naisia ja lapsia alueella oli kaikkiaan noin 1500.


title: Cut Knifen taistelu

text: Marssittuaan yön yli noin 60 kilometriä Otterin joukut pysähtyivät aamiaiselle Cut Knifen kukkulan juurelle. Sattumalta Poundmakerin leiri sijaitsi toisella puolella samaa kukkulaa. Kumpikaan osapuoli ei tiennyt toistensa sijainnista. Jacob, heimon vanhin teki ratsastuskierroksen tapansa mukaan aikaisin aamulla ja havaitsi leiriytyneet sotilaat kukkulan vastapuolella. Hän palasi takaisin leiriin varoittamaan tulevasta hyökkäyksestä.


title: Cut Knifen taistelu

text: Otterin miehet havaitsivat kuitenkin pian intiaanileirin ja hyökkäsivät leiriin kahden mukanaan tuoman kanuunan avulla. Sotapäällikkö Fine-Dayn jakoi miehensä pieniin 4–5 miehen joukkoihin, jotka kulkivat pensaikkojen suojassa. He pitivät yhteyttä toisiinsa pienien peilien avulla. Sotilaat huomasit pian olevansa pahasti alakynnessä maastosta ja intiaanien käyttämästä taktiikasta johtuen. Intiaanit lähestyivät sotilaita kasvillisuuden suojassa ja yllättivät heidät. Antiikkiset kanuunat eivät kestäneet taistelussa ja vaurioituivat käyttökelvottomiksi, myös heidän gatling-konekivääri osoittautui käyttökelvottomaksi taistelijoiden välisestä etäisyydestä johtuen. Otter määräsi joukkonsa peräytymään kuuden tunnin taistelun jälkeen. Intiaanitaistelijat olivat valmiita nousemaan ratsaille ja ajamaan takaa sotilaita, mutta päällikkö Poundmaker pyysi heitä luopumaan tästä aikeesta.


title: Cut Knifen taistelu

text: Intiaanien hyökkäysten lukumäärän takia Otter luuli taistelevansa huomattavasti suurempaa joukkoa vastaan: hänen arvionsa mukaan intiaaneilla olisi ollut 600 taistelijaa ja luulivat kaataneensa heistä 26–100. Todellisuudessa Fine-Day toi taisteluun ainoastaan alle 100 miestä ja joidenkin lähteiden mukaa vain 50. Loput intiaanimiehistä olivat suojaamassa leirin lapsia ja naisia. Cree-intiaaneja kaatui taistelussa kuusi ja haavoittuneita oli kolme. Otterin miehiä kaatui kahdeksan ja haavoittuneita oli 14.


title: Suomen laki

text: Suomen laki tarkoittaa Suomessa voimassa olevaa lakia. Suomen perustuslain mukaan lainsäädäntävalta Suomessa kuuluu eduskunnalle. Myös valtioneuvosto voi tietyin edellytyksin antaa asetuksia, mutta asetus tai muu alemmanasteinen säädös ei saa sisältää lain kanssa ristiriidassa olevia säännöksiä. Esimerkiksi ”Oikeudesta saada vakaumuksen perusteella vapautus osallistumisesta sotilaalliseen maanpuolustukseen säädetään lailla” (perustuslain 127 §) tarkoittaa, että tästä oikeudesta ei voi säätää lakia alemmantasoisella säädöksellä (asetuksella, sotilaskäskyllä tms.). Säännös toistuu perustuslain 80 §:n 1 mom:ssa seuraavasti: "Tasavallan presidentti, valtioneuvosto ja ministeriö voivat antaa asetuksia tässä perustuslaissa tai muussa laissa säädetyn valtuuden nojalla. Lailla on kuitenkin säädettävä yksilön oikeuksien ja velvollisuuksien perusteista sekä asioista, jotka perustuslain mukaan muuten kuuluvat lain alaan. Jos asetuksen antajasta ei ole erikseen säädetty, asetuksen antaa valtioneuvosto."


title: Suomen laki

text: Eduskunnan lainsäädäntöä koskevat päätökset ovat yleensä muutoksia johonkin lainsäädännön osaan. Nämä on otsikoitu ”Laki X-lain muuttamisesta”. Yleensä sanalla ”laki” viitataan kuitenkin tietyllä hetkellä voimassa olevaan lakiin.


title: Suomen laki

text: Suomessa yleisiä tuomioistuimia ovat käräjäoikeudet, hovioikeudet ja korkein oikeus ja hallinnollisia tuomioistuimia hallinto-oikeudet ja korkein hallinto-oikeus. Lisäksi on muutamia erityistuomioistuimia, kuten työtuomioistuin ja markkinaoikeus.


title: Suomen laki

text: Vanhin Suomessa yhä joiltakin osin voimassa oleva laki on Ruotsin vallan aikainen vuoden 1734 laki, johon alkujaan pyrittiin kokoamaan kaikki siviili-, rikos- ja prosessioikeudelliset säännökset. Suurin osa sen säännöksistä on kuitenkin myöhemmin korvattu uusilla laeilla, ja alkuperäisessä muodossaan siitä ovat enää voimassa vain jotkin käytännössä vähämerkityksisiksi jääneet kohdat.


title: Suomen laki

text: Lain säädäntä lähtee liikkeelle hallituksen esityksestä tai kansanedustajan aloitteesta, joista hallituksen esityksellä on ensisijainen asema. Sadan kansanedustajan allekirjoittama aloite on kuitenkin käsiteltävä samanarvoisena kuin hallituksen esitys.


title: Suomen laki

text: Aloitteen jälkeen laki päätyy eduskunnan kansliaan, josta se siirtyy puhemiesneuvostoon luettavaksi. Puhemies esittelee lakiesityksen eduskunnalle lähetekeskustelussa. Lähetekeskustelun jälkeen aloite siirtyy siihen erityisvaliokuntaan, johon se keskustelussa määrätään laajempaa valmistelua varten.


title: Suomen laki

text: 17-jäseninen erikoisvaliokunta voi halutessaan hylätä ehdotuksen tai antaa sen raueta. Valiokunnassa kuullaan myös alan asiantuntijoita asiaan perehtymisen varmistamiseksi. Erikoisvaliokunnan tehtyä mietintönsä aloite siirtyy täysistuntoon odottamaan käsittelyään, jotta kansanedustajat ehtivät perehtyä siihen.


title: Suomen laki

text: Ensimmäisessä täysistunnossa käydään yleiskeskustelu aiheesta. Keskustelussa päätetään ehdotuksen lähettämisestä suureen valiokuntaan asian ollessa merkittävä tai ristiriitainen. Keskustelun jälkeen siirrytään käymään läpi ehdotusta vaihe vaiheelta yksityiskohtaisesti ja muutosehdotuksien kuuleminen. Jos yksityiskohtiin ei puututa, ehdotus siirtyy seuraavaan käsittelyyn, muussa tapauksessa se siirtyy suureen valiokuntaan. Suomessa lakiehdotuksista murto-osa päätyy suureen valiokuntaan. Suureen valiokuntaan mennyttä ehdotusta kohdellaan kuten erikoisvaliokunnasta tullutta ehdotusta.


title: Suomen laki

text: Toiseen käsittelyyn lakiehdotus pääsee aikaisintaan kolmen päivän kuluttua ensimmäisestä käsittelystä. Ehdotus joko hyväksytään tai hylätään yksinkertaisella enemmistöllä. Muutosehdotuksia ei tässä vaiheessa voi enää tehdä. Mikäli äänet menevät tasan, voittaja arvotaan.


title: Suomen laki

text: Hyväksynnän jälkeen lain kieliasu tarkastetaan ja se lähetetään tasavallan presidentille vahvistettavaksi. Presidentti voi pyytää ennen vahvistustaan ylimmän tuomioistuimen lausunnon perustuslaillisuudesta. Presidentti voi hyväksyä lain kolmen kuukauden kuluessa. Mikäli näin ei tapahdu laki palaa eduskunnan käsittelyyn, jossa se voidaan hyväksyä tai hylätä muuttumattomana yksinkertaisella enemmistöllä. Lain tultua hyväksytyksi se julkaistaan säädöskokoelmassa.


title: Suomen laki

text: Kaikki lait ja asetukset sekä niiden muutokset julkaistaan Suomen säädöskokoelmassa, kun ne on vahvistettu. Siellä ne kuitenkin julkaistaan vain niiden säätämisen yhteydessä, ei uudestaan myöhemmissä painoksissa.


title: Suomen laki

text: Suomessa voimassa olevien lakien lukumäärää on vaikea arvioida. Kaikkia voimassa olevia lakeja ei ole kootusti julkaistu missään painetussa teoksessa eikä toistaiseksi myöskään missään sähköisessä juridisessa tietopalvelussa, vaikka näin saatetaankin virheellisesti esimerkiksi mainonnassa väittää. Vuosittain julkaistava Talentum Media Oy:n kolmiosainen Suomen laki -teos tai Edita Publishing Oy:n kaksiosainen Lakikirja-teos kuitenkin sisältävät kaikki merkittävimmät lait ja asetukset oikeusalan mukaan järjestettynä. Pääosa niistä on myös Valtion säädöstietopankin, Finlexin ajantasaisessa säädöskannassa, mutta sielläkään ei ole kaikkia Suomessa voimassa olevia lakeja, vaan tietokantaan otetaan valikoidusti kansalaisen kannalta tärkeät säädökset, myös lakia alemmanasteiset.


title: Suomen laki

text: Yleensä tekijänoikeuslaki edellyttää kirjallisten tekstien kopioimiseen ja levittämiseen tekijän luvan. Tekijänoikeuslain mukaan kuitenkaan ”lakeihin ja asetuksiin sekä viranomaisen tai muun julkisen elimen päätöksiin ja lausumiin ei ole tekijänoikeutta” (tekijänoikeuslaki 9 §). Näitä viranomaisten alkuperäistekstejä saa vapaasti kopioida ja levittää. Tosin mikäli kokoelma lakeja tai viranomaisen lausumia on toimitettu valikoiden julkaisuksi, toimittajalla voi olla tähän toimitustyöhön tekijänoikeus tai luettelosuoja. Näin esimerkiksi Talentum Media Oy:n toimittamien Suomen Laki -teosten, Edita Publishing Oy:n lakikokoelmien sekä sähköisten Finlex- ja Edilex-tietokantojen toimitukselliset ratkaisut saattavat kuulua tekijänoikeuden suojan piiriin. Harkittaessa tekijänoikeussuojan ulottumista lakiin ja lakikokoelmiin on kuitenkin huomattava, että laki on edelleen oikeusalamaisille osoitettu käsky, joka ei voi luonteensa mukaan olla suojattu kenenkään yksinoikeudeksi. Lain pätevyyden edellytys on, että se on asianmukaisesti julkaistu (ns. promulgaatio-vaatimus).


title: Suomen laki

text: Joitakin eduskunnan säätämiä lakeja:


title: Ahmed Akaichi

text: Ahmed Akaichi (, s. 23. helmikuuta 1989 Biserta, Tunisia) on tunisialainen jalkapalloilija, pelipaikaltaan hyökkääjä. Hän edustaa Saudi-Arabian Valioliigassa pelaavaa Ittihadia.


title: Ahmed Akaichi

text: Akaichi aloitti ammattilaisuransa CA Bizertinissa kaudella 2007-2008. Hän pelasi joukkueessa vuoden 2008 tammikuusta kesäkuuhun. Kauden päätteeksi Akaïchi siirtyi ES Saheliin vuoteen 2013 asti kestävällä sopimuksella. Toisella kaudellaan Akaichi lukeutui joukkueensa parhaimpiin maalintekijöihin. Kaudella 2010–2011 Akaichi voitti Tunisian pääsarjan maalikuninkuuden 14 maalilla. Hänen joukkueensa puolestaan sijoittui Tunisian pääsarjassa toiseksi.


title: Ahmed Akaichi

text: Heinäkuussa 2011 Akaichi allekirjoitti kolmen vuoden sopimuksen Saksan 2. Bundesliigassa pelaavan Ingolstadtin kanssa. Hän teki ensimmäisen maalinsa 11. joulukuuta 2011 kotiottelussa St. Paulia vastaan. Ottelu päätyi myös Ingolstadtin 1–0 voittoon. Kauden kolmannen maalinsa hän teki Paderbornia vastaan tultuaan vaihdosta kentälle ottelun alku minuuteilla. Maalin hän teki ottelun loppu minuuteilla, jonka myötä Ingolstadt voitti ottelun maalein 4–0. Akaichi pelasi avauskaudellaan 25 ottelua, joissa hän teki viisi maalia. Kauden jälkeen Akaichi kävi neuvotteluja mahdollisesta paluusta ES Sahelin riveihin lainasopimuksella. Akaichi aloitti kauden Saksassa pelattuaan yhden ottelun 2. bundesliigassa, kunnes jäi ilman peliaikaa.


title: Ahmed Akaichi

text: Akaichi allekirjoitti sittemmin joulukuussa 2012 kolmen ja puolen vuoden sopimuksen Espérancen kanssa.


title: Ahmed Akaichi

text: Akaïchi pelasi ensimmäisen maaottelunsa 9. tammikuuta 2010 harjoitusottelussa Gambiaa vastaan tullessaan vaihdosta kentälle Issam Jemâan tilalle. Toisen maaottelunsa hän pelasi vuoden 2010 Afrikan kisojen alkulohkon toisessa ottelussa Gabonin maajoukkuetta vastaan tullessaan vaihdosta kentälle 69 minuutin kohdalla Amine Chermitin tilalle. Sama toistui alkulohkon viimeisessä ottelussa Kamerunia vastaan, joka oli Akaichin kolmas maaottelu.


title: Ahmed Akaichi

text: Ensimmäisen maalinsa Akaichi teki uransa neljännessä maaottelussa Sudania vastaan (20. kesäkuuta 2010).


title: Parhaan musiikin Annie-palkinto

text: Parhaan musiikin Annie-palkinto on Los Angelesin kansainvälisen animaatiofilmiyhdistyksen vuodesta 1995 lähtien vuosittain jakama palkinto edellisvuoden parhaalle animaatiomusiikille. Poikkeuksellisesti vuonna 2002 Annie-palkintoja ei jaettu ollenkaan. Vuosina 1995 ja 1996 palkintoa jaettaessa sen ehdokkaina olivat sekä televisiosarjan että elokuvan musiikit. Sittemmin vuodesta 1997 lähtien palkintoa on jaettu kahdessa eri kategoriassa parhaasta televisiotuotannon musiikista ja elokuvamusiikista.


title: Christian Barry

text: Christian Barry on yhdysvaltalainen filosofi, joka on kehitellyt inhimillisen kehityksen indikaattoreita. Niiden on määrä ottaa ihmisten hyvinvointi entistä kokonaisvaltaisemmin huomioon.


title: Christian Barry

text: Barry toimii Australian National Universityn filosofisen tiedekunnan professorina.


title: Christian Barry

text: Vuosina 2003–2007 hän työskenteli Carnegie Councilin lehden Ethics & International Affairs päätoimittajana.


title: Águas de São Pedro

text: Águas de São Pedro on kaupunki São Paulon osavaltiossa Kaakkois-Brasiliassa. Kaupungin asukasluku on 2 340 (2007) ja pinta-ala 3 640 km².


title: CAST

text: CAST tai Cast voi tarkoittaa jotain seuraavista:


title: Snub Pollard

text: Snub Pollard oik. Harold Fraser (9. marraskuuta 1889 Melbourne, Australia – 19. tammikuuta 1962 Burbank, Kalifornia, Yhdysvallat) oli australialainen näyttelijä, joka esiintyi erityisesti slapstick-komedioissa mykkäelokuvien aikakaudella. Kaikkiaan hän esiintyi yli 500 elokuvassa, joista runsaat 300 oli mykkäelokuvia.


title: Snub Pollard

text: Australiassa asuessaan Pollard esiintyi vaudevillessä, ja otti taiteilijanimensä sukunimen esiintymisseurueensa "Pollard Lilliputian Opera Companyn" mukaan. Australiasta Yhdysvaltoihin hän muutti vuonna 1910. Hollywoodissa hän esiintyi aluksi pienissä rooleissa muun muassa Keystonen ja Essanayn elokuvissa. Vuonna 1915 hän esiintyi jo 20 elokuvassa ja samana vuonna hän pääsi Harold Lloydin aisapariksi "Lonesome Luke" -elokuviin, joita tehtiin kahden vuoden aikana yli 50 kappaletta. 1920-luvulla Pollard esiintyi pääosassa lukuisissa Hal Roachin tuottamissa komedioissa.


title: Snub Pollard

text: Slapstickin suosion vähennyttyä ja äänielokuvan tultua, Pollard esiintyi koomisissa rooleissa muun muassa b-luokan lännenelokuvissa 1930- ja 1940-luvulla. Seuraavina vuosikymmeninä hänellä oli pieniä rooleja muun muassa elokuvissa "Susanin kääntymys" ("Miracle on 34th Street", 1947) ja "Laulavat sadepisarat" ("Singin' in the Rain", 1952).


title: Snub Pollard

text: Snub Pollard on saanut tähden Hollywood Walk of Famelle.


title: Fas – Ite, Maledicti, in Ignem Aeternum

text: Fas – Ite, Maledicti, in Ignem Aeternum (latinaa, käännös suomeksi "”Menkää pois minun luotani, te kirotut, ikuiseen tuleen”") on ranskalaisen black metal -yhtyeen Deathspell Omegan neljäs studioalbumi.


title: Kyyneleet (kappale)

text: Kyyneleet on Raul Reimanin Kirkalle vuonna 1981 sanoittama kappale. Kirkan lisäksi kappaleen on levyttänyt muun muassa Jukka Koivisto, Jorma Rantala, Markku Tranberg, Super Singers ja Jukka Ågren. Teos on alkuperäiseltä nimeltään Caroline.


title: Kyyneleet (kappale)

text: Kappale nousi Suomen virallisen singlelistan sijalle 19.


title: Ryhmä 9

text:
Ryhmä 9 oli turkulainen taiteilijaryhmä, joka muodostui keväällä 1951 Otto Mäkilän ympärille. Ryhmää yhdisti Turun koulun henki, eli lyyrinen, mielikuvituksellinen
moderni ilmaisu joka sivusi surrealismia. Ryhmä toimi vuoteen 1959 asti, ja siihen kuuluivat Otto Mäkilän lisäksi taidemaalarit Kalle Eskola, Otso Karpakka, Edwin Lydén, Viljo Ranta, Anna-Liisa Riikkala ja Hilkka Toivola sekä taidegraafikot Laila Säilä ja Harry Henriksson. Pian ryhmän perustamisen jälkeen vuonna 1951 Mäkilä kutsui myös nuoren Kauko Lehtisen mukaan ryhmän jäseneksi.


title: Ryhmä 9

text: Ryhmän taiteilijoilla oli tapana kokoontua toistensa koteihin keskustelemaan taiteen uusista ilmiöistä, näyttelyistä sekä taiteen mestareista kuten Picassosta ja Légeristä. Ryhmä 9:ssä oli Kauko Lehtisen mukaan hyvä henki ja yhteistyö. Ilmapiiri oli vapaa ja rohkaiseva. Yhteisnäyttelyissä ryhmäläiset pääsivät esiin laajemmin kuin Turun taiteilijaseuran näyttelyissä, mutta kohtuullisin kustannuksin. Toisin kuin Pro Arte, Ryhmä 9 kuului Turun taiteilijaseuraan, mutta piti vuosittain oman näyttelynsä Turussa ja muutaman näyttelyn muissa suurissa kaupungeissa.


title: Ryhmä 9

text: Ryhmä 9 oli jatkoa Turussa 1930-luvulla toimineelle Pro Arte -ryhmälle, jonka jäseniä kutsuttiin myös Turun kouluksi tai Turun koulukunnaksi. Kuten Pro Artelaisia, ryhmä 9:n taiteilijoita kiinnostivat surrealismin ohella modernin taiteen eri suunnat. Valtaosa turkulaisista surrealisteista oli opiskellut Turun piirustuskoulussa. Heistä tunnetuin ja merkittävin oli jo Pro Arten johtohahmona toiminut Otto Mäkilä. Myös ryhmä 9:n taidemaalarijäsenten katsotaan kuuluneen Turun surrealistien ensimmäiseen polveen. Toiseen aaltoon kuuluivat kolmanteen surrealistishenkiseen turkulaiseen ryhmään "Pro Arte 57:ään" kuuluneet taiteilijat, kuten Alpo Jaakola ja Antti Nieminen.


title: Ryhmä 9

text: Ryhmä 9 siirsi Turun koulukunnan tradition 1950-luvulle. Se edusti pääasiassa abstraktia ilmaisua, ei niinkään surrealismia, joka muutenkin oli ollut viitteenomaista. Surrealismi jäi 1940-luvun lopulla Otto Mäkilän taiteessa esiintyneiden konesommitelmien varaan. Mäkilän mukaan ryhmä perustettiin liian myöhään, eikä se enää löytänyt yhteistä taiteellista päämäärää. Mäkilän taiteen oma kriisi osui Ryhmä 9:n alkuvaiheisiin ja hän oleskeli pitkiä aikoja Pariisissa, joten hänen taiteensa kehitys tapahtui kauempana Ryhmä 9:n taiteilijoiden vaikutuspiiristä. Ryhmä pyrki luomaan ehjiä ja rauhallisia näyttelyitä vastapainona ajan sekavalle ja kirjavalle taiteen tarjonnalle. Ryhmä järjesti viimeisen näyttelynsä vuonna 1959.


title: Susisaari

text: Susisaari () on yksi Suomenlinnan saarista Helsingissä. Se sijaitsee Ison Mustasaaren lounaispuolella ja Kustaanmiekan pohjoispuolella. Saari on siltayhteydessä Isoon-Mustasaareen. Kustaanmiekasta sen erotti aikoinaan salmi, joka kuitenkin täytettiin osittain 1800-luvulla, niin että sen paikalla on nykyisin saaret yhdistävä maakannas ja alkuperäisestä salmesta on jäljellä vain kaksi lahtea.


title: Susisaari

text: Susisaarta pidettiin varsinkin rakennusvaiheessa Suomenlinnan keskeisimpänä saarena, ja siellä ovat monet linnoituksen huomattavimmista nähtävyyksistä. Siellä sijaitsee muun muassa Suomenlinnan Suuri linnanpiha, joka ympäröivine rakennuksineen on linnoituksen vanha hallinnollinen keskus. Bastionien Ekeblad ja Höpken väliin jäänyt osa muutettiin 1750-luvun alussa Suomen ensimmäiseksi myöhäisbarokin sommitteluperiaatteita soveltavaksi monumentaaliaukioksi. Keskellä aukiota on Augustin Ehrensvärdin hautamuistomerkki, jonka hautaholvin päätekiven Kustaa III muurasi itse 5. heinäkuuta 1783. Graniittipaaden veisti Nils Stenstam. Osa aukiota ympäröineistä rakennuksista tuhoutui Krimin sodan tykistötulituksissa, mutta jäljelle jäi muun muassa komendantin talo, jossa on nykyisin Ehrensvärd-museo. Linnanpihaa reunustaa myös niin kutsuttu Paikallismajurin talo, joka on Suomenlinnan ja koko Helsingin vanhin linnoituslaitteista erillään sijaitseva hyötyrakennus.


title: Susisaari

text: Linnanpihan eteläpuolella sijaitsevat bastionit "Kunnia", "Hyve" ja "Hyvä omatunto". Niiden länsipuolella on maisemapuistoksi istutettu Piperin puisto, jossa on myös lampi. Susisaaren kaakkoisrannalle on sijoitettu myös Museosukellusvene Vesikko, joka valmistui vuonna 1939 ja oli Suomen merivoimien käytössä talvi- ja jatkosodan aikana.


title: Susisaari

text: Susisaaren pohjoisosassa sijaitsee myös Suomenlinnan telakka. Siellä valmistettiin aikoinaan sotalaivoja, mutta nykyään sitä käytetään vanhojen puualusten talvisäilytykseen.


title: Susisaari

text: Susisaaressa sijaitsevien rakennusten osoitteet alkavat "Suomenlinna B", minkä jäljessä on kutakin rakennusta tarkoittava numero.


title: Liikenteen turvallisuusvirasto

text: Liikenteen turvallisuusvirasto () oli vuosina 2010–2018 toiminut Suomen valtion virastokokonaisuus. Se oli osa liikenne- ja viestintäministeriön hallinnonalaa. Sen tehtävänä oli vastata liikenteen sääntely- ja valvontatehtävistä, kehittää liikenteen turvallisuutta sekä vähentää sen ympäristöhaittoja. Virastosta käytettiin etenkin kansainvälisissä yhteyksissä lyhennettä Trafi. Vuoden 2019 alussa Liikenteen turvallisuusvirasto, Viestintävirasto ja osa Liikenneviraston toiminnoista yhdistettiin Liikenne- ja viestintävirasto Traficomiksi.


title: Liikenteen turvallisuusvirasto

text:
Virasto muodostettiin yhdistämällä viiden eri viraston toimintoja:
Lisäksi virastossa oli liikennejärjestelmätason operatiivisia tehtäviä.


title: Liikenteen turvallisuusvirasto

text: Viraston pääjohtaja oli Mia Nykopp Virastossa työskenteli noin 550 henkilöä.


title: Liikenteen turvallisuusvirasto

text: Liikenteen turvallisuusvirasto peri liikenteeltä perittävät veroluontoiset maksut, joista noin 15 % palautui takaisin liikenteen infrastruktuurin ylläpitoon.


title: Titanica

text: Titanica on vuonna 1995 ilmestynyt dokumenttielokuva tutkimusmatkasta Atlantin pinnan alle etsimään Titanicia. Eloonjääneet kertovat Titanicin onnettomuudesta omia kokemuksiaan, myös ennennäkemättömiä kuvia Titanicista.


title: Heikki Pöyhiä

text: Heikki ”H.M.I.” Pöyhiä on suomalainen laulaja. Hän vaikutti power metal -yhtye Twilightningissa. Vuonna 2008 hän vieraili kitaristi Timo Tolkin kolmannella sooloalbumilla nimeltä Saana – Warrior of Light Part I – Journey to Crystal Island. Tämän lisäksi Pöyhiä on laulanut metalliksi sovitettuja virsiä Metallimessu-albumilla. Vuonna 2007 hän liittyi R.O.C.K.-nimiseen rockyhtyeeseen, joka julkaisi ensimmäisen singlensä "Here Comes The Music" ja bändin debyyttialbumi "Mirror Ball & Red Lights" julkaistiin maaliskuussa 2011.


title: Juha Leskinen

text: Juha Leskinen on suomalainen rumpali. Hän vaikutti power metal -yhtye Twilightningissa.


title: Tove

text: Tove on skandinaavinen naisen etunimi. Nimi on todennäköisimmin johdettu joko ukkosenjumalan nimestä Tor tai toisen selityksen mukaan kyyhkystä tarkoittavasta sanasta "Due".


title: Tove

text: Suomessa nimi Tove on vuoden 2009 loppuun mennessä annettu 689 naiselle ja alle kymmenelle miehelle. Nimeä ei ole suomenkielisessä kalenterissa, mutta suomenruotsalaisen kalenterin mukaan Toven nimipäivä on 12. joulukuuta.


title: Top Chef

text: Top Chef on yhdysvaltalainen tositelevisiokilpailu, jossa kokit kilpailevat toisiaan vastaan ruoanlaittoon liittyvissä haasteissa. Tuomaristo arvioi kokkien suoritukset yhdessä vierailevan tuomarin kanssa, joka on yleensä tunnettu henkilö ruoka- tai viinialalta. Jokaisessa jaksossa putoaa yksi tai useampi kilpailija.


title: Top Chef

text: Top Chef-brändillä on kolme spin-off -sarjaa: Bravo on tilannut sarjat "Top Chef Junior", jossa kilpailee teini-ikäisiä; "Top Chef: Masters", jossa kilpailijoina on "ruokamaailman kirkkaimpia tähtiä, palkintoja voittaneita ja hyvin tunnettuja kokkeja"; sekä "Top Chef: Just Desserts", jossa nimensä mukaisesti tullaan valmistamaan vain jälkiruokia.


title: Top Chef

text: Jokaisessa "Top Chef" -jaksossa on ollut kaksi haastetta.


title: Top Chef

text: "Quickfire" -haasteessa jokaisen kokin täytyy tehdä tietyt vaatimukset täyttävä ruoka-annos (esim. tiettyä ainesosaa käyttäen) tai osallistua ruokamaailmaan liittyvään haasteeseen (esim. makutestiin). Yleensä kokeille annetaan tunti tai vähemmän aikaa suorittaa haaste. Vieraileva tuomari valitse vähintään yhden kokin haasteen voittajaksi. Kauden alussa kokille saatetaan myöntää koskemattomuus seuraavaa pudotusta koskien. Kun kilpailijoiden määrä vähenee voittaja saa muunlaisen palkinnon.


title: Top Chef

text: Pudotushaasteessa kokkien täytyy valmistaa yksi tai useampi ruokalaji, jotka täyttävät tuomareiden asettamat vaatimukset. Suurin osa pudotushaasteista on yksilötehtäviä ja osassa täytyy valmistaa useita annoksia. Aikaa pudotushaasteeseen annetaan pari tuntia tai pari päivää.


title: Top Chef

text: Pudotushaasteen päätyttyä tuomarit kommentoivat kokkien valmistamia annoksia ja kertovat parhaimman ja huonoimman.


title: Top Chef

text: Sarja jatkuu edellisen mukaisesti 10-13 jakson ajan, kunnes käydään finaalikilpailu.


title: Top Chef

text: Viidellä ensimmäisellä kaudella on ollut yhteensä 61 vierailevaa tuomaria. Heistä 20 on voittanut "Food and Wine Best New Chef" -palkinnon ja 21 on vieraillut sarjassa useita kertoja: Anthony Bourdain, Rocco DiSpirito, Hubert Keller, Eric Ripert, Michelle Bernstein, Wylie Dufresne, Daniel Bouloud, Dan Barber, Ming Tsai, Scott Conant, Mike Yakura ja Ted Allen. Myös näyttelijä Natasha Richardson on vieraillut sarjassa tuomarina.Sears on toiminut sarjan sponsorina ensimmäisestä kaudesta alkaen yhdessä Calphalonin ja Toyotan kanssa. "Top Chef" aloitti GE:n kodinkoneiden käytön kolmannella kaudella. Muita sponsoreita ovat muun muassa Kingsford Charcoal, Wild Oats, Bertolli, Cold Stone Creamery, Kraft Foods, Nestlé, Quaker Oats, Baileys Irish Cream, T.G.I. Friday's, Red Robin, Continental Airlines, Breville sekä Bombay Sapphire.


title: Top Chef

text: Top Chefin ensimmäinen tuotantokausi kuvattiin San Franciscossa, Kaliforniassa. Juontajana toimi Katie Lee Joel ja tuomarit olivat Tom Colicchio sekä Gail Simmons yhdessä kauden aikana vaihtuvien vierailevien tuomareiden kanssa. Harold Dieterle ja Tiffani Faison kilpailivat toisiaan vastaan finaalissa, joka pidettiin Las Vegasissa. Tiukan loppukilpailun jälkeen ensimmäisen "Top Chef" -tittelin voitti Harold.


title: Top Chef

text: Top Chefin toinen tuotantokausi kuvattiin Los Angelesissa, Kaliforniassa. Padma Lakshmi otti Katie Lee Joelin paikan juontajana. Kaudella oli useita vierailevia tuomareita kuten ensimmäiselläkin. Waikola Villagessa Havaijilla järjestetyn finaalin voitti Ilan Hall ja Marcel Vigneron jäi hyväksi kakkoseksi. Kolmanneksi sijoittunut Sam Talbot äänestettiin "fanien suosikiksi".


title: Top Chef

text: Top Chefin kolmas tuotantokausi kuvattiin Miamissa, Floridassa. Padma Lakshmi toimi juontajana ja myös tuomaristo säilyi ennallaan. Lopulta Hung Huynh selätti Dale Levitskin ja Casey Thompsonin tullen kolmannen kauden Top Chefiksi. Toiseksi sijoittunut Casey Thompson äänestettiin "fanien suosikiksi".


title: Top Chef

text: Top Chefin neljäs kausi kuvattiin Chicagossa, Illinoisissa. Padma Lakshmi pysyi juontajana ja Tom Colicchio päätuomarina. Gail Simmons ja Ted Allen vuorottelivat tuomariston kolmantena pysyvänä tuomarina. Puerto Ricossa pidetyssä finaalissa Stephanie Izardista tuli sarjan ensimmäinen naisvoittaja. Stephanie äänestettiin myös "fanien suosikiksi".


title: Top Chef

text: Top Chefin viides tuotantokausi kuvattiin New York Cityssä. Toby Young täytti Gail Simmonsin paikan tuomaristossa, mutta muuten se pysyi samana. Hosea Rosenberg voitti kilpailun voittaen suomalaissyntyisen Stefan Richterin sekä Carla Hallin. "Fanien suosikki" viidennellä kaudella oli Fabio Viviani, joka sijoittui kilpailussa neljänneksi.


title: Top Chef

text: Top Chefin kuudes kausi kuvattiin Las Vegasissa, Nevadassa. Kauden finalistit olivat Kevin Gillespie sekä veljekset Bryan ja Michael Voltaggio. Michael voitti kilpailun ja Kevin äänestettiin kauden "fanien suosikiksi".


title: Top Chef

text: 5. lokakuuta 2009 Bravo julkaisi tiedon, että sarjaa tehdään seitsemäskin tuotantokausi. Kuvaukset aloitetaan huhtikuussa 2010.


title: Top Chef

text: 6. kesäkuuta 2007 Bravo lähetti erikoisjakson nimeltä "4 Star All Star", jonka 25,000 palkintorahan voittajajoukkue saisi lahjoittaa valitsemaansa hyväntekeväisyyskohteeseen. Jakso toi takaisin yhteen ensimmäisen kauden kilpailijat Stephenin, Haroldin, Daven ja Tiffanin sekä toisen kauden kilpailijat Ilanin, Elian, Marcelin ja Samin. Jaksossa oli tavallisten jaksojen tapaan "Quickfire"-haaste sekä pudotushaaste. Jakso kuvattiin Miami Beachilla.24. joulukuuta 2007 esitetty erikoisjakso sisälsi valittuja kokkeja kolmelta ensimmäiseltä tuotantokaudelta pääpalkintona 20,000 dollaria. Jakson juonsi Padma Lakshmi ja tuomareina toimivat Ted Allen, Tom Colicchion ja Gail Simmons. Kilpailuun osallistuivat Tiffani ja Stephen (1. kausi); Josie, Marcel ja Betty (2. kausi); CJ, Tre ja Sandee (3. kausi).4. marraskuuta 2009 Fabio Viviani viidenneltä kaudelta kutsui kilpailijoita menneiltä sekä viidenneltä kaudelta kokkamaan, syömään ja juttelemaan. Paikalle saapuivat Harold ja Tiffani ensimmäiseltä kaudelta; Ilan ja Marcel toiselta kaudelta; Casey, Dale ja Hung kolmannelta kaudelta; Richard ja Lisa neljänneltä kaudelta; sekä Carla, Fabio ja Stefan viidenneltä kaudelta.


title: Bedlam (EP)

text: Bedlam on Twilightningin ensimmäinen ja viimeinen EP, joka julkaistiin vuonna 2006 Spinefarmin kautta ja on tyylilajiltaan power metalia. EP jäi kosketinsoittaja Mikko Naukkarisen viimeiseksi julkaisuksi bändissä.


title: Bedlam (EP)

text: EP debytoi Suomen virallisen singlelistan sijalla 14.


title: El Salvadorin maanjäristys 2001

text: El Salvadorin maanjäristyksellä 2001 viitataan kahteen maanjäristykseen, jotka tekivät tuhoa El Salvadorissa kuukauden välein vuonna 2001. Ensimmäisen järistyksen episentrumi oli 60 kilometrin syvyydessä 100 kilometriä lounaaseen San Miguelista. Toisen episentrumi oli 30 kilometriä itään San Salvadorista.


title: Ville Wallenius

text: Ville ”Wille W.” Wallenius on suomalainen kitaristi. Hän vaikutti power metal -yhtye Twilightningissa.


title: Oksaloetikkahappo

text: Oksaloetikkahappo (CHO) on ketodikarboksyylihappoihin kuuluva orgaaninen yhdiste. Oksaloetikkahappo on välituote useissa biokemiallisesti tärkeissä reaktioissa.


title: Oksaloetikkahappo

text:
Sitruunahappokierron ensimmäisessä vaiheessa oksaloetikkahappo ja asetyylikoentsyymi-A reagoivat sitraattisyntaasientsyymin katalysoimana muodostaen sitruunahappoa. Reaktiossa asetyyliryhmä siirretään oksaloetikkahapon ketonihiileen ja karbonyyliryhmä pelkistetään hydroksyyliryhmäksi. Oksaloetikkahappoa muodostuu sitruunahappokierron kymmenennessä vaiheessa, kun omenahappo dehydrataan malaattidehydrogenaasientsyymin avulla.
Glukoneogeneesin ensimmäisessä vaiheessa palorypälehappo muutetaan oksaloetikkahapoksi. Reaktio kuluttaa ATP-molekyylin ja sitä katalysoi pyruvaattikarboksylaasientsyymi. Glukoneogeneesin toisessa vaiheessa oksaloetikkahappo muutetaan fosfoenolipalorypälehapoksi. Reaktiossa tarvittava energia saadaan hydrolysoimalla yksi gyanosiinitrifosfaatin korkeaenergiainen fosfaattiryhmä. Reaktiossa muodostuu lisäksi hiilidioksidia ja guanosiinidifosfaattia. Reaktiota katalysoi fosfoenolipyruvaattikarboksikinaasi.


title: Oksaloetikkahappo

text: Eliöt voivat tuottaa aminohappo asparagiinihappoa oksaloetikkahaposta. Asparagiinihappoa syntyy, kun oksaloetikkahappo ja glutamiinihappo reagoivat. Reaktio on transaminaatioreaktio ja sitä katalysoi eräs transaminaasien luokkaan kuuluva entsyymi, aspartaattiaminotransferaasi. Koentsyyminä toimii pyridoksaalifosfaatti.


title: Jukka Karinen

text: Jukka Karinen (s. 1983) on suomalainen kosketinsoittaja. Tällä hetkellä (joulukuu 2009) hän soittaa power metal -yhtye Thunderstonessa sekä Status Minorissa.


title: Jaroslav Benák

text:
Jaroslav Benák (s. 3. huhtikuuta 1962 Havlíčkův Brod, Tšekkoslovakia) on tšekkiläinen entinen jääkiekkopuolustaja ja olympiamitalisti, joka edusti kansainvälisellä urallaan Tšekkoslovakiaa.
Benák aloitti uransa vuonna 1981 Tšekkoslovakian jääkiekkoliigassa, jossa edusti Dukla Jihlavaa vuoteen 1990 asti. Siinä välillä hän pelasi uransa kaikki arvokisat: Sarajevon olympiakisat 1984, Calgaryn olympiakisat 1988 sekä neljät MM-kilpailut (1983, 1985, 1986 ja 1987). Benák voitti Sarajevossa olympiahopeaa 1984 ja MM-kilpailuista hänelle on tullut yksi kulta, yksi hopea ja yksi pronssi. Benák on Calgary Flamesin 11. kierroksen varaus vuodelta 1983, muttei hän ikinä pelannut Pohjois-Amerikassa.


title: Jaroslav Benák

text: Benák pelasi kauden 1990–1991 jääkiekon SM-liigajoukkue SaiPassa ja tehopuolustaja teki 44 ottelussa tehot 13+15. SaiPan tiputtua SM-liigasta hän jatkoi vielä SaiPa-pelejään jääkiekon I-divisioonassa, kunnes SaiPalle tuli kauden puolivälissä taloudellisia vaikeuksia ja Benák joutui palkkioiden puolittamisen johdosta jättämään seuran monen muun pelaajan tavoin. Hän ehti kerätä 27 ottelussa tehot 7+16=23. Benákin seura oli loppukauden ajan Italian Serie A:n SG Cortina.


title: Jaroslav Benák

text: Kaudella 1992–1993 Benák palasi Dukla Jihlavaan, kauden 1993–1994 hän pelasi HC Zlínissä ja palasi jälleen kaudeksi 1994–1995 Jihlavaan. Kausi 1995–1996 oli Benákin uran viimeinen pääsarjatasolla hänen edustaessaan ranskalaista Chamonix HC:ta.


title: Jaroslav Benák

text: Vuodet 1998-2002 Benák pelasi vielä Saksan alasarjoissa. Kaudella 2000–2001 hänet valittiin Regionalligan parhaaksi puolustajaksi.


title: Status Minor

text: Status Minor on tamperelainen melodista progressiivista metallia soittava yhtye. Se sai alkunsa vuonna 2002 kitaristi Sami Saarisesta ja pikkuhiljaa kokoonpano muotoutui sellaiseksi kuin se on nykyään. Yhtye on julkaissut kaksi EP:tä ja vuonna 2009 ilmestyi sen esikoisalbumi "Dialog". 16. helmikuuta 2010 yhtye alkoi työstää Jyväskylän Studio Audiossa toista studioalbumiaan, joka julkaistiin vuonna 2012. Yhtye on elellyt pari vuotta hiljaiseloa, mutta jäsenet ovat olleet aktiivisia muiden bändiensä kanssa. Pilve Stratovariuksen kanssa, Karinen Thunderstonen ja Kuikka The Ragged Saintsin ja Kenzinerin sekä Volymianin kanssa.


title: Status Minor

text: Uusi levy on tulossa lähikuukausina.


title: Pro Arte

text: Pro Arte, Turun koulu tai Turun koulukunta oli turkulainen taiteilijaryhmä 1930-luvulla. Tätä ryhmää yhdistivät modernit, surrealistissävyiset pyrkimykset. Ryhmän teoreettisena neuvonantajana toimi Edwin Lydén, mutta johtohahmoksi nousi nuori Otto Mäkilä.


title: Pro Arte

text: Pro Arte syntyi marraskuussa 1933, kun joukko nuoria taiteilijoita erosi Turun taiteilijaseurasta erimielisyyksien vuoksi. Ryhmään kuuluivat Olavi Ahlgrén, Karl Ingelius, Ilmari Kaijala, Niilo Latva, Arvo Lunden, Edwin Lydén, Otto Mäkilä, Kalle Rautiainen, Hannes Siivonen, Totti Sora, Einari Wehmas ja Jussi Vikainen. Puheenjohtajana toimineen Lydénin mielestä oli päästävä eroon ”taantumuksellisesta uusasiallisuudesta” ja loppuun eletystä impressionismista ja pyrittävä kohti henkevää surrealismia. Vuonna 1934 ryhmäläisten pitämän näyttelyn katsottiinkin vahvistaneenkin surrealismia turkulaisessa taiteessa. Ryhmän näyttely Helsingin Taidehallissa vuonna 1935 ei kuitenkaan saavuttanut yleistä kannatusta, vaan taidekritiikki piti turkulaista taidetta läpikotaisin surrealistisena ja vaikeasti ymmärrettävänä. Siinä nähtiin nähtiin kätkettyä yliaistillisuutta, radikalismia ja vasemmistolaisuutta. Se oli kuitenkin Pro Arten merkittävin ja eniten huomiota saanut näyttely. Ryhmän pyrkimykset tulivat selkeästi esille ja sen jäseniä alettiin kutsua nimellä Turun koulu, "Turun koulukunta". Helsingissä surrealismi ei saanut vastaavassa määrin seuraajia. Pro Artella oli näyttelyitä myös Porissa, Tampereella ja Turussa.


title: Pro Arte

text: Väitöskirjassaan Ulla Huhtamäki toteaa kuitenkin artelaisten luoneen vuosina 1933–1938 pohjan Suomen kuvataiteen modernismille, josta monet seuraavien vuosikymmenien taiteilijat aina 1960-luvulle asti perustivat näkemyksensä. Tämä pieni, mutta aktiivinen ryhmä loi tuona aikana tärkeitä yhteyksiä kansainvälisiin taidesuuntiin ja Euroopan taidekeskuksiin samaan tapaan kuin Tulenkantajat kirjallisuuden alueella. Pro arte nousikin Suomessa aikansa tärkeimmäksi kansainvälisiä suuntauksia edustavaksi ryhmäksi, joka sai äänensä kuuluviin lehdistössä poliittisista suunnista riippumatta. Turussa vallitsi tuohon aikaan harvinaisen vapaa ja liberaali ilmapiiri, mikä mahdollisti sen, että Pro Arteen kuuluneet taiteilijat saattoivat töissään toteuttaa kansainvälisiä vaikutteita. Myös monet muut seikat suosivat Pro Arten toimintaa. Tällainen oli muun muassa turkulainen kuvataidearvostelija Antero Rinne, joka kirjoitti kuvataidearvosteluja Uuteen Auraan vuosina 1924–1931 ja Suomen Sosiaalidemokraattiin vuosina 1933–1950. Hän oli innokas modernismin ja surrealismin kannattaja. Ryhmän puheenjohtajana toiminut Lydén toi uusia tuulia Saksasta ja Otto Mäkilä Ranskasta ja pohjoismaisesta taidetraditiosta. Pro Arten toiminta oli osoitus Turun koulun harkituista uusista pyrkimyksistä.


title: Pro Arte

text: Edwin Lydén 1920-luvulla Münchenissä tutustunut moderneihin taiteilijoihin kuten Kurt Schwittersiin ja Paul Kleehen. Lydén maalasi tuolloin uskonnollissävyisiä melko abstrakteja kubistis-futuristisiä teoksia. Otto Mäkilä taas oli herättänyt tuoreeltaan huomiota lyyrisellä ilmaisullaan maalauksissa kuten "Ystävykset" 1932.


title: Pro Arte

text: Ryhmän toiminta loppui sodan kynnyksellä vuonna 1938, jolloin ryhmäläiset palasivat Turun taiteilijaseuraan.


title: Pro Arte

text:
Pro Arten toiminta loppui siis 1930-luvun lopulla. Samansuuntaisia ryhmiä perustettiin 1950-luvulla, 1951 ryhmä 9, jonka toimintaa johtohahmon Otto Mäkilän kuolema vuonna 1955 tyrehdytti. Tilalle syntyi Pro Arte 57.
Pro Arte 57 sai alkunsa Otto Mäkilän muistonäyttelystä vuonna 1957. Sen perustivat syksyllä 1957 nuoret turkulaistaiteilijat Alpo Jaakola, Olavi Vaarula, Max Salmi, Raimo Viitala, Antti Lampisuo, Antti Nieminen ja Helge Stén. Uuden ryhmän ilmaisu oli jälleen läpileikkaus 1950-luvun lopulla vallinneista modernistisista taidesuunnista. Pro Arte 57 järjesti näyttelyitä vuosina 1957–1959.


title: Pro Arte

text: Turun taide-elämä on yhdistysten suhteen ollut muutenkin tuulista. Erimielisyyksiä oli myös 1950-luvun lopulla, jolloin 38 taiteilijaa erosi Turun taiteilijaseurasta ja perusti uuden yhdistyksen "Turun kuvataiteilijat ry". Erimielisyydet eivät kuitenkaan asettuneet uudessa yhdistyksessä, vaan 14 taiteilijaa irtautui siitä ja perusti Arte ry vuonna 1960. Arte ry oli aluksi kokoonpanonsa suhteen jatkoa ryhmä 9:lle ja Pro Arte 57:lle.


title: Pro Arte

text: Sodan päätyttyä 1945 perustettiin valtakunnallinen kaksikielinen Pro Arte -niminen yhdistys Helsingissä. Epäpoliittiseen yhdistykseen kuului eri taidemuotojen edustajia ja tarkoituksena oli koota taiteellisia voimia jälleenrakennustyöhön ja luoda jälleen yhteyksiä muiden maiden taide-elämään.


title: Otso Karpakka

text: Otso Johannes Karpakka (ent. Kaarbacka) (11. lokakuuta 1914 – 4. toukokuuta 2005) oli turkulainen kuvataiteilija. Hän kuului turkulaisten modernistien ydinjoukkoon. Hän kävi Turun Taideyhdistyksen piirustuskoulua.


title: Otso Karpakka

text: Karpakka avioitui vuonna 1945 Hilkka Toivolan kanssa. Pariskunta toteutti yhdessä useita monumentaaliteoksia, freskoja ja muun muassa lasimaalauksia Turun Mikaelinkirkkoon. He tekivät useita opintomatkoja Ranskaan ja Italiaan perehtyen myös lasimaalaukseen, mikä paransi pariskunnan yhteistyömahdollisuuksia. He elivät ja työskentelivät yhdessä 60 vuotta.


title: Otso Karpakka

text: Karpakka oli mukana 1950-luvulla perustetussa Otto Mäkilän ympärille muodostuneessa Ryhmä 9:ssä, jossa oli mukana monia muitakin turkulaisia surrealistien ensimmäiseen polveen lukeutuvia taiteilijoita, muun muassa Karpakan vaimo Hilkka Toivola. Karpakka samoin kuin vaimonsa oli myös taiteilijaseura Arten perustajajäseniä. Karpakan tuotantoa on luonnehdittu harkituksi ja älylliseksi. Hänen tyyliä kuvattiin 1940-luvulla omaa sisäistä maailmaa kuvaavana, henkistyneenä ja haaveellisena. 1950-luvulla Karpakka teki opintomatkat Italiaan ja Ranskaan ja tämän jälkeen hän siirtyi vuosina 1952–1953 lähes abstraktiin ilmaisuun. Karpakka kokeili 1960-luvulla frottage-tekniikkaa, jossa maalausjälki saadaan eläväksi hankaamalla työtä epätasaista pintaa vasten. Kyseisen menetelmän kehittäjä oli dadaisteihin ja surrealisteihin lukeutuva Kurts Schwitters. Ennustus, öljymaalaus


title: Lego Wolfpack

text: Lego Wolfpack (”Susilauma”) on Legon tuotesarja, joka oli tuotannossa vuosina 1992-1993. Se on yksi Legon pienimmistä tuotesarjoista, sillä sarjaan kuuluu ainoastaan kolme settiä.


title: Lego Wolfpack

text: Wolfpack on Lego Castle -tuotesarjan alateema, ja sen aiheena ovat lainsuojattomat.


title: Kari Tornack

text: Kari Tornack on suomalainen kosketinsoittaja. Vuonna 2004 hän soitti Raskasta joulua -nimisellä kokoelma-albumilla. Vuonna 2007 hän jätti power metal -yhtye Thunderstonen. Tällä hetkellä (v. 2009) hän soittaa heavy metal -yhtye Sentimentissä. Hän on vieraillut myös Grendel-nimisen bändin ensimmäisellä studioalbumilla nimeltä Lost Beyond Retrieval.


title: Seinäjoen Voimistelijat

text: Seinäjoen Voimistelijat ry on vuonna 1927 perustettu seinäjokelainen voimisteluseura. Seuraan kuuluu vuosittain yli tuhat jäsentä, joista suurin osa on naisia. Seuran toiminta alkoi rouvien voimistelukerhosta ja laajentui myöhemmin kilpatason joukkuevoimisteluun, ja nykyiseen kilpa-aerobiciin. Seinäjoen Voimistelijat on Seinäjoen vanhin urheiluseura.


title: Seinäjoen Voimistelijat

text: Seinäjoen Voimistelijat -seurassa toimii harraste- ja kilparyhmiä. Joukkuevoimisteluun kuuluvat joukkueet Mininemesia, Nemesia, Rosa, Ixoria, Frestra, Trianda, La Strada, Xara, Clivia, Minesia ja lisäksi jumppakoulu voimistelun alkeista pienille lapsille. La Strada edusti Suomea junioreiden MM-kilpailuissa vuonna 2009 mutta karsiutui alkukilpailussa.


title: Juha Roiha

text: Juha Tapani Roiha on suomalainen radio- ja televisiotoimittaja, joka on vuodesta 2009 työskennellyt Yle TV1:n Puoli seitsemän -makasiiniohjelman toimittajana. Sitä ennen Roiha työskenteli Yle Radio Suomessa, jossa hän toimitti muun muassa kirjallisuusohjelmaa "Roihan kirja".


title: Juha Roiha

text: Yleisradion Radiomafia-kanavan juontajana ja toimittajana hän toimi koko kanavan olemassaolon ajan. Hän ja Tero Liete juonsivat 1. kesäkuuta 1990 kanavan ensimmäistä lähetystä, aamuohjelmaa "Herätysjuhla," jonka aluksi Roiha lausui kanavan aloitussanat "Hyvää huomenta, tämä on Radiomafian taajuus". Ennen kanavan lakkauttamista 12. tammikuuta 2003 Roiha oli mukana muun muassa ohjelmissa Pressiklubi sekä Ulmanen & Roiha, jonka toisena juontajana oli Kai Ulmanen. Loimaalla syntynyt Roiha aloitti toimittajan uransa työskentelemällä Turun ylioppilaslehden päätoimittajana. Radiouransa hän aloitti 1980-luvulla Yleisradion maakuntaradio Turun Radiossa juontaen myös Rockradiota ja Yöradiota.


title: Juha Roiha

text: Roiha toimi kaunokirjallisuuden Finlandia-palkinnon valitsijalautakunnan puheenjohtajana vuonna 2016.


Tunisian alle 17-vuotiaiden jalkapallomaajoukkue on Tunisian jalkapalloliiton hallinnoima joukkue, joka edustaa Tunisiaa kansainvälisissä jalkapallon alle 17-vuotiaiden maajoukkuekilpailuissa. Tunisia selvisi ensimmäisen kerran alle 17-vuotiaiden MM-kisoihin vuonna 1993.


title: Antti Railio

text: Antti Railio (s. 1984) on suomalainen laulaja, joka vaikutti power metal -yhtye Celestyssä vuosina 2003–2009. Hän erosi yhtyeestä joulukuussa 2009.


title: Antti Railio

text: Railio osallistui vuonna 2007 "Idolsin" kolmannelle kaudelle ja ylsi kilpailun semifinaaleihin. Hän oli mukana myös "Kuorosodan" ensimmäisellä kaudella Timo Kotipellon voitokkaassa joukkueessa. Railio voitti vuoden 2013 The Voice of Finland -kilpailun.


title: Antti Railio

text: Railiolla on kaksi lasta, vuonna 2009 ja 2014 syntyneet tyttäret. Hän erosi lasten äidistä loppuvuodesta 2017 ja kihlautui marraskuussa 2018.


title: Anders Igel

text: Anders Igel (s. 1951) on ruotsalainen yritysjohtaja. Hän on opiskellut Kuninkaallisessa teknillisessä korkeakoulussa ja Tukholman kauppakorkeakoulussa. Hänen työnantajiaan ovat olleet Philips, Esselte ja Ericsson. Igel toimi TeliaSoneran konsernijohtajana vuosien 2002–2007 välillä, josta hänet erotettiin luottamuspulan johdosta.


title: Teemu Koskela

text: Teemu Koskela on suomalainen kitaristi. Tällä hetkellä (elokuu 2010) hän soittaa power metal -yhtye Celestyssä ja metalliyhtye Iron Age Remainsissa.


Poliisiautot Yhdysvalloissa ja Kanadassa lajitellaan karkeasti kolmeen ryhmään:


title: Poliisiautot Yhdysvalloissa ja Kanadassa

text: Ensimmäinen poliisiauto ilmestyi Yhdysvaltojen kaduille Ohiossa vuonna 1899. 1920-luvun alussa New York otti käyttöönsä omia poliisiautojaan saadakseen rikollisuuden vähentymään.


text: Sekä Yhdysvalloissa että Kanadassa poliisit ovat käyttäneet useimmiten normaalikokoisia sekä halpoja autoja. Tällaisia poliisien käyttämiä autoja olivat mm. Ford Model A sekä Chevrolet Bel Air. Nykyisin yleisin poliisiauto Pohjois-Amerikassa on Ford Crown Victoria.


title: Philipp Kohlschreiber

text: Philipp Eberhard Hermann Kohlschreiber (s. 16. lokakuuta 1983 Augsburg) on saksalainen tennispelaaja. Parhaimmillaan hän on sijoittunut ATP-maailmanlistalla sijalle 16 heinäkuussa 2012. Hän on voittanut kahdeksan ATP-turnausta kaksinpelissä ja seitsemän ATP-turnausta nelinpelissä. Grand Slam -turnauksissa hän on kerran selviytynyt puolivälieriin ja lisäksi kymmenen kertaa neljännelle kierrokselle.


title: Philipp Kohlschreiber

text: Huhtikuussa 2002 Kohlschreiber sai villin kortin Münchenin ATP-turnaukseen. Uransa ensimmäisen ATP-turnauksen ensimmäisellä kierroksella hän hävisi Nicolás Lapentille. Saman vuoden toukokuussa hän edusti Saksaa World Team Cupissa.


title: Philipp Kohlschreiber

text: Kohlschreiber voitti ensimmäisen ATP-turnauksen ottelunsa toukokuussa 2003 Sankt Pöltenissä. Turnauksen ensimmäisellä kierroksella hän voitti Jürgen Melzerin, mutta hävisi toisella kierroksella Andy Roddickille. Hän selviytyi Yhdysvaltain avointen pääsarjaan karsintojen kautta, mutta hävisi ensimmäisen kierroksen ottelunsa David Nalbandianille. Syyskuussa hän voitti ensimmäisen ATP-haastajaturnauksensa Tumkurissa.


title: Philipp Kohlschreiber

text: Tammikuussa 2004 Kohlschreiber voitti Aucklandin ATP-turnauksen ensimmäisellä kierroksella Luis Hornan, toisella kierroksella Gastón Gaudion, mutta hävisi puolivälierissä Dominik Hrbatýlle. Heinäkuussa hän voitti Hilversumin ATP-haastajaturnauksen. Elokuussa hän nousi ATP-maailmanlistalle sadan parhaan joukkoon. Yhdysvaltain avoimissa hän voitti ensimmäisellä kierroksella Julien Benneteaun, mutta hävisi toisella kierroksella Feliciano Lópezille.


title: Philipp Kohlschreiber

text: Vuoden 2005 Australian avoimissa Kohlschreiber selviytyi neljännelle kierrokselle. Hän voitti ensimmäisellä kierroksella Kenneth Carlsenin, toisella Nicolás Massún, kolmannella Jean-René Lisnardin, mutta hävisi neljännellä kierroksella Andy Roddickille. Vuonna 2005 hän pelasi myös ensimmäistä kertaa Ranskan avoimissa ja Wimbledonissa, mutta putosi molemmista turnauksista ensimmäisellä kierroksella. Ensimmäisen nelinpeliturnausvoittonsa Hän saavutti Hồ Chí Minhissä yhdessä Lars Burgsmüllerin kanssa. Marraskuussa hän voitti Réunionin ATP-haastajaturnauksen.


title: Philipp Kohlschreiber

text: Australian avoimissa ja Ranskan avoimissa Kohlschreiber tippui toisella kierroksella. Wimbledonissa hän selviytyi kolmannelle kierrokselle, mutta hävisi kolmannen kierroksen ottelunsa Jarkko Niemiselle. Gstaadin ATP-turnauksessa hän pääsi välieriin saakka voitettuaan puoli välierissä Fernando Verdascon. Välierissä hän hävisi Richard Gasquetille.


title: Philipp Kohlschreiber

text: Huhtikuussa Kohlschreiber teki Davis Cup -debyyttinsä Saksan joukkueessa ottelussa Belgiaa vastaan. Münchenissä hän voitti ensimmäisen ATP-turnauksensa kaksinpelissä. Turnauksen välierissä hän voitti Marcos Baghdatiksen ja loppuottelussa hän voitti Mihail Južnyin lukemin 2–6, 6–3, 6–4. Yhdysvaltain avoimissa hän hävisi kolmannella kierroksella Carlos Moyàlle.


title: Philipp Kohlschreiber

text: Aucklandissa 2008 Kohlschreiber voitti toisen ATP-turnauksensa kaksinpelissä. Turnauksen loppuottelussa hän voitti Juan Carlos Ferreron lukemin 7–6(4), 7–5. Australian avoimissa hän voitti kolmannella kierroksella Andy Roddickin, mutta hävisi neljännellä kierroksella Jarkko Niemiselle. Hän selviytyi loppuotteluun Hallen ATP-turnauksessa. Välierissä hän voitti James Blaken, mutta hävisi loppuottelussa Roger Federerille.


title: Philipp Kohlschreiber

text: Ranskan avoimissa hän voitti kolmannella kierroksella Novak Đokovićin, mutta hävisi neljännellä kierroksella Tommy Robredolle. Wimbledonissa hän hävisi kolmannella kierroksella Roger Federerille. Yhdysvaltain avointen kolmannella kierroksella hän hävisi Radek Štěpánekille. Metzin ATP-turnauksessa hän pääsi loppuotteluun, jonka hävisi Gaël Monfilsille.


title: Philipp Kohlschreiber

text: Monte Carlo Masters -turnauksessa hän voitti turnauksen toisella kierroksella kolmanneksi sijoitetun Andy Murrayn. Puolivälierissä hän hävisi 11:nneksi sijoitetulle David Ferrerille. Australian avoimissa, Ranskan avoimissa ja Wimbledonissa hän tippui kolmannella kierroksella. Yhdysvaltain avoimissa hän puolestaan tippui jatkosta toisella kierroksella hävittyään Gilles Simonille.


title: Jimmy Roberts

text: Jimmy Roberts (s. 1957) on yhdysvaltalainen urheiluselostaja. Hän selostaa nykyisin NBC:llä.


title: Jimmy Roberts

text: Jimmy oli selostajana ESPN-kanavalla lähes 12 vuotta. Tuona aikana hän voitti yhteensä 11 urheilun Emmy-palkintoa. Vuonna 2000 Jimmy siirtyi nykyiseen työhönsä NBC:lle.


title: Human Proteome Folding Project

text: Human Proteome Folding Projektin (HPF) ovat kehittäneet yhteistyössä New Yorkin yliopisto (Bonneau Lab), Institute for Systems Biology ja Washingtonin yliopisto. Ohjelman alustana käytettiin Rosetta@home-projektin runkoa.


title: Human Proteome Folding Project

text: HPF projekti lopetettiin julkisen laskennan osalta heinäkuussa 2013. Sitä suoritettiin World Community Grid -ohjelmistossa. Ensimmäinen vaihe päättyi heinäkuussa 2006. Toisessa vaiheessa hyödynnettiin suurempaa tarkkuutta kuin ensimmäisen vaiheen tutkimuksessa.


title: Andrew Verner

text: Andrew Verner (s. 20. marraskuuta 1972 Weston, Ontario, Kanada) on kanadalainen entinen jääkiekkomaalivahti. Verner on Edmonton Oilersin toisen kierroksen varaus vuodelta 1991, muttei hän ole ikinä pelannut NHL:ssä. Verner on pelannut myös kahdet MM-kilpailut: vuonna 1995 tuli pronssia ja vuonna 1996 hopeaa.


title: Andrew Verner

text: Verner pelasi vuodet 1992–95 AHL:ssä. Kaudeksi 1995–96 hän siirtyi itävaltalaiseen EHC Lustenaun maaliin. Keväällä 1996 MM-hopeaa voittanut Verner siirtyi kaudeksi 1996–97 jääkiekon SM-liigan HPK:n maalin suulle. Hänet valittiin marraskuun 1996 pelaajaksi. HPK:n jälkeen Verner on sittemmin pelannut myös Ruotsin Elitserienissä ja Saksan DEL:ssä. Kaudella 1999–00 hänellä oli DEL:n paras torjuntaprosentti (92,4) Vernerin pelatessa Kölner Haiessa.


title: Andrew Verner

text: Verner siirtyi kesken kauden 2002–03 Hannover Scorpionsista itävaltalaiseen Klagenfurter AC:hen, jossa torjui viisi seuraavaa kautta. Keväällä 2004 hän torjui joukkuelle Itävallan mestaruuden ja kaudella 2004–05 hänellä oli liigan paras torjuntaprosentti (93,6) ja pienin päästettyjen maalien keskiarvo (1,91).


title: Andrew Verner

text: Kaudeksi 2008–09 Verner siirtyi Englantiin ja Newcastle Vipersiin ja valittiin keväällä 2009 EIHL:n toiseen tähdistökentälliseen. Kaudeksi 2009–10 hän vaihtoi EIHL-seuraa ja siirtyi Sheffield Steelersin maalinsuulle.


title: Harald Teir

text: Harald Teir (27. lokakuuta 1914 Lapväärtti – 18. helmikuuta 1992) oli patologisen anatomian professori ja syöpätutkija.


title: Harald Teir

text: Teir oli Helsingin yliopiston patologisen anatomian professori 1955–1977 ja lääketieteellisen tiedekunnan dekaani 1963–1968. Hän oli kansainvälisestikin merkittävä syöpätutkija. Hän tuli tunnetuksi myös tieteen popularisoijana. Hänet tunnettiin myös saunakulttuurin ja suomenruotsalaisen kansankulttuurin edistäjänä ja tukijan.


title: Juha-Pekka Alanen

text: J-P Alanen on suomalainen kitaristi ja tuottaja. Hän on muun muassa soittanut Celesty- sekä Altaria-yhtyeissä sekä vieraillut ja tuottanut esimerkiksi punk rock- yhtye The Knobin albumeilla.


title: Joachim Lätsch

text: Joachim Lätsch (s. 1956 Dresden, Saksan demokraattinen tasavalta) on saksalainen näyttelijä. Hän näyttelee "Lemmen viemää" -sarjassa André Konopkaa.


title: Reinhard Divis

text:
Reinhard Divis (s. 4. heinäkuuta 1975 Wien, Itävalta) on entinen itävaltalainen jääkiekkomaalivahti, joka pelasi viimeisen vuoden Itävallan pääsarjan Vienna Capitalsissa. Divis pelasi seitsemät MM-kilpailut, joista kahdet on I-divisioonassa. Hän pelasi myös Naganon olympiakisoissa 1998 ja Salt Lake Cityn olympialaisissa 2002.
Divisin kasvattajaseura on WAT Stadlau, mutta hän aloitti pääsarjauransa VEU Feldkirchissä, jossa pelasi vuoteen 1999 saakka. Siihen mennessä hän voitti peräti viisi Itävallan mestaruutta kuutena kautena ja torjui myös Euroopan mestaruuden vuonna 1999. Vuodet 1999–2001 Divis torjui Elitserien-joukkue Leksands IF:ssä.


title: Reinhard Divis

text: Kesällä St. Louis Blues varasi Divisin yli-ikäisenä kahdeksannella kierroksella NHL:ään. Yhden Leksand-kauden jälkeen Divis siirtyi Bluesin organisaatioon kaudeksi 2001–2002 ja pelasi farmissa kuluneen kauden aikana yhden NHL-ottelun. Divis oli kaikkien aikojen ensimmäinen NHL:ssä pelannut itävaltalainen. NHL:ssä hän pelasi vielä kolme seuraavaa kautta ja kevääseen 2006 mennessä hänellä oli yhteensä 28 NHL-ottelua tilillään. Työsulkukausi 2004–2005 Divisillä kului EC VSV:ssä, kotimaassaan. Keväällä 2006 Divis oli pelaamassa I-divisioonan MM-kilpailuissa, joista Itävalta nousi takaisin A-sarjaan.


title: Reinhard Divis

text: Kaudeksi 2006–2007 Divis palasi kotimaahansa ja siirtyi EC Red Bull Salzburgin maalinsuulle. Hän pelasi siellä myös kaudella 2007–2008. Molempina kausina Divis torjui joukkueelle mestaruuden. Seitsenkertainen Itävallan mestari ja kerran Euroopan mestaruudenkin voittanut Divis voitti kaudella 2008–2009 vielä Ruotsin mestaruuden Elitserien-joukkue Färjestads BK:ssa keväällä 2009. Hän kylläkin jäi joukkueessa ykkösmaalivahti Jonas Gustavssonin varjoon ja pelasi kauden aikana 15 ottelua.


title: Reinhard Divis

text: Kaudeksi 2009–2010 Divis palasi takaisin Salzburgiin. Divis voitti kahden kauden aikana Salzburgissa kaksi Itävallan-mestaruutta. Kaudeksi 2011–2012 hän siirtyi saman sarjan Vienna Capitalsin ykkösmaalivahdiksi.


title: Reinhard Divis

text:
Divisin veljet Raimund ja Roland ovat myös pelanneet jääkiekkoa, heistä Raimund on pelannut neljät MM-kilpailut.
Divisin poika, 1997 syntynyt Dominic pelaa myös jääkiekkoa ja on maalivahti. Hän pelasi ensimmäiset ottelunsa EBEL-liigan Linzissä kaudella 2016–2017 ja on edustanut Itävaltaa 18- ja 20-vuotiaiden MM-turnauksissa.


title: Heart Full of Fire... And Then Some

text: Heart Full of Fire... And Then Some on Brother Firetriben EP-levy vuodelta 2008. Se debytoi Suomen virallisen singlelistan kahdeksannella sijalla, ja pysyi listalla yhteensä 12 viikkoa.


title: Tomppa Nikulainen

text: Tomppa Nikulainen (s. 13. toukokuuta 1976) on suomalainen kosketinsoittaja. Tällä hetkellä hän vaikuttaa hard rock -yhtye Brother Firetribessa. 1990-luvulla hän soitti Cashmir-nimisessä rockyhtyeessä.


title: Spárti

text: Spárti () on Kreikan kaupunki ja samanniminen kunta (Δήμος Σπάρτης, "Dímos Spártis"), joka sijaitsee Lakonian alueyksikössä Peloponnesoksen alueella. Kaupunki on Lakonian hallinnollinen keskus. Koko kunnan väkiluku 35 259. Varsinaisen Spártin kaupungin väkiluku on 16 239 (vuonna 2011).


title: Spárti

text: Spárti on perinyt nimensä samalla paikalla sijainneelta antiikin ajan Spartan kaupungilta, joka oli yksi antiikin Kreikan merkittävimpiä kaupunkivaltioita. Nykyinen Spárti on Lakonian hallinnollinen, taloudellinen ja kulttuurikeskus sekä Evrótas-joen eli Irin laakson maatalousalueen keskus, jonka tärkeimmät tuotteet ovat sitrushedelmät ja oliivit. Kaupungissa toimii myös osa Peloponnesoksen yliopistosta.


title: Spárti

text: Spártin kaupunki sijaitsee Lakonian pohjoisosissa Evrótas-joen tasangolla joen länsirannalla ja Taÿ́getos-vuoren itäpuolella. Kaupungin länsipuolella sijaitsee Párnonas-vuorijono. Kaupunki on noin 210 metrin korkeudella merenpinnasta. Alue on hedelmällistä maanviljelysaluetta. Vuoden keskilämpötila on noin 17,4 °C.


title: Spárti

text:
Sparta eli Lakedaimon oli antiikin aikana Peloponnesoksen ja koko Kreikan merkittävimpiä kaupunkivaltioita ("polis"). Spartan kaupunkivaltion vallassa ollut alue käsitti myöhemmin Lakonian lisäksi myös Messenian.
Spartan lähettyvillä oli merkittävä keskus jo mykeneläisellä pronssikaudella 1400–1200-luvuilla eaa. Mykeneläisiä löytöjä on tehty muun muassa Menelaionista ja Pellanasta. Doorilaiset valloittivat Lakonian noin 950 eaa., jonka jälkeen kehittyi Spartan kaupunkivaltio. Se oli Kreikan johtavia kaupunkivaltioita noin vuosina 700–500 eaa. Sparta johti niin sanottua peloponnesolaisliittoa, johon kuului monia muita kreikkalaisia kaupunkeja. Peloponnesolaissodan aikana vuosina 431–404 eaa. Spartan tärkein vihollinen oli Ateena, jonka kanssa Sparta taisteli Kreikan herruudesta. Voitettuaan sodan Sparta saavutti jälleen hetkeksi johtoaseman kreikkalaisten kaupunkivaltioiden joukossa. Sparta menetti valta-asemansa vuonna 371 eaa., kun sen sotilasmahti kukistui lopullisesti.


title: Spárti

text: Sparta oli tyypillisimpiä Kreikan ylimysvaltioista: kaupunkivaltio, jonka hallitusmuoto oli lopulta suorastaan oligarkkinen. Spartan valtiomuoto, jonka säätäminen perimätiedon mukaan liittyy Lykurgoksen nimeen, oli kuitenkin pitkän kehityksen tulos. Sparta oli itseensä sulkeutunut kaupunki- ja sotilasvaltio, joka oli kuuluisa ankarasta ja yksipuolisesta sotilaskasvatuksesta ja armeijastaan. Sen elinkeinoelämää hallitsi maanviljelys ja karjanhoito. Sparta ei harjoittanut paljoakaan kaupankäyntiä, eikä sillä ollut myöskään mainittavaa käsityöteollisuutta tai merkittävää osuutta Kreikan kulttuurielämän kehitykseen. Spartan nimi symboloi usein edelleen ”spartalaista” yksinkertaista ja ankaraa elämäntapaa sekä sankaruutta ja sotilaskunniaa.


title: Spárti

text: Bysanttilaisella ajalla alueen asutus siirtyi läheiseen Mystraksen linnoitettuun kaupunkiin, joka oli Peloponnesoksen merkittävin keskus. 1200-luvulta 1800-luvulle tultaessa entinen Sparta oli kutistunut pienehköksi kyläksi Mystraksen varjossa. Spartan suojeluspyhäksi tuli siellä vaikuttanut Pyhä Nikon.


title: Spárti

text: Kreikan itsenäistyttyä kuningas Otto antoi 20. lokakuuta 1834 määräyksen, että Mystraksen kaupunki oli siirrettävä antiikin Spartan paikalle, ja kaupungin nimeksi tulisi sama kuin muinaisaikana (nykykreikkalaisessa nimimuodossa Spárti). Nykyisen Spártin kaupungin kaupunkisuunnittelun päämääränä oli luoda ideaalisen kaunis kaupunki käyttämällä bulevardeja ja puistoja. Kaupungin kadut muodostavat säännöllisen ruutukaavan, päin vastoin kuin useimmissa Kreikan vanhoissa kaupungeissa. Suunnittelua johtivat saksalaiset arkkitehdit Fr. Stauffertin johdolla. Vanha rakennuskanta edustaa uusklassista arkkitehtuuria, ja sen merkittivimpiä edustajia kaupungissa on vuonna 1909 rakennettu kunnantalo. Kuningasaikana Kreikan kruununperillisen titteli oli Spartan herttua ("doúx tis Spártis").


title: Spárti

text: Nykyinen Spártin kunta muodostui, kun Spárti, Fáris, Karyés, Mystrás, Oinoúntas, Pellána ja Therápnes yhdistyivät vuoden 2011 alussa Kallikrates-suunnitelman mukaisesti.


title: Spárti

text: Vuoden 2011 kuntauudistuksesta lähtien Spártin kunta muodostuu seitsemästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Spárti

text: Antiikin Spartan merkittävimmät rauniot ovat nykyisen kaupungin keskustan pohjoispuolella sijaitsevat akropolis ja agora, joiden alueella sijaitsevat muun muassa Spartan teatterin, Skiaksen ja Persialaisen stoan rauniot; Artemis Orthian pyhäkön rauniot kaupungin itäpuolella; sekä niin kutsuttu Leonidaan hauta kaupungin keskustassa. Kaupungin nähtävyyksiin kuuluu antiikin raunioiden lisäksi muun muassa Spártin arkeologinen museo.


title: Spárti

text: Noin kolme kilometriä Spártista itäkaakkoon on Menelaionin arkeologinen alue. Kaupungin länsipuolella noin kuuden kilometrin päässä sijaitseva Mystras on Unescon maailmanperintökohde.


title: Khaled Ben Yahia

text: Khaled Ben Yahia (, s. 12. marraskuuta 1959) on tunisialainen entinen jalkapalloilija ja nykyinen jalkapallovalmentaja. Elokuusta 2014 lähtien hän on toiminut Espérancen päävalmentajana.


title: Khaled Ben Yahia

text: Ben Yahia siirtyi valmentajaksi 1990-luvulla pelaajauransa jälkeen ja aloitti tehtävät ES Zarzisin luotsina kauden 1995–1996 lopulla korvattuaan Mokhtar Tlilin. Kauden päätteeksi hän siirtyi Espérancen päävalmentajaksi, jossa Ben Yahia pelasi myös aktiiviurallaan. Kausi 1996–1997 osoittautui menestyksekkääksi, kun joukkue sijoittui Tunisian pääsarjassa toiseksi ja saavutti Tunisian cupin ja CAF Cupin voitot. Seuraavalla kaudella hän matkasi AS Marsan päävalmentajaksi, mutta kauden lopulla joutui erotetuksi. Ben Yahia sai myöhemmin kauden 1999–2000 lopulla CS Sfaxienin valmennusvastuun ja johdatti joukkueen Arabian Mestarien liigan voittoon. Tunisian pääsarjassa puolestaan joukkue sijoittui lopulta kolmanneksi. Matka jatkui vuonna 2002 ES Zarzisin valmentajaksi toistamiseen kesken kauden, mutta joutui tällä kertaa itsekin erotetuksi. Hänet korvasi Moncef Mcharek. Ben Yahia palasi kuitenkin Espérancen valmentajaksi kaudeksi 2005–2006 ja johdatti joukkueen Tunisian-mestariksi ja toistamiseen Tunisian cupin voittoon. Kauden jälkeen Ben Yahia on toiminut hetkellisesti EGS Gafsan ja AS Marsan valmentajana vuosina 2008 ja 2009.


title: Khaled Ben Yahia

text: Elokuussa 2014 Ben Yahia siirtyi Espérancen päävalmentajaksi.


Muskottisota – Taistelu Itä-Intian Maustesaarista ("Nathaniel's Nutmeg: Or, The True and Incredible Adventures of the Spice Trader Who Changed The Course Of History") on Giles Miltonin kirjoittama meriseikkailu, jonka on suomentanut kirjailija Juha Ruusuvuori. Teoksen tapahtumien ajankohta on englantilaisten ja hollantilaisten valloitussotien aika 1600-luvulla ja maantieteellisenä alueena pienet Maustesaaret Kaakkois-Aasian trooppisilla vesillä.


title: Muskottisota – Taistelu Itä-Intian Maustesaarista

text: Teoksen aiheena ovat muskottipähkinä, maustekauppa, piskuinen Run-saari ja englantilaisten merenkävijöiden seikkailut. Nykyihmisestä voi tuntua uskomattomalta, että muskottipähkinä sai 1600-luvulla aikaan suuren kansainvälisen konfliktin mutta renessanssin Euroopassa muskottipähkinä oli kuitenkin arvokkaimpia kauppatavaroita, enemmän kuin painonsa arvoinen kultaa.


text: Englanti ja Hollanti taistelivat Kaakkois-Aasian saarten omistuksesta koko 1600-luvun. Osapuolena olivat tietysti myös paikalliset asukkaat, ja heidän ja länsimaalaisten kyvyttömyys ymmärtää toisiaan aiheutti huvittaviakin tilanteita kaiken sankaruuden, julmuuden, petosten ja kunnianhimon keskellä.


text: Kirjassa keskitytään Hollannin ja Englannin Itä-Intian kauppakomppanioiden väliseen kilpailuun saada hallintaansa maustekauppa neljäsataa vuotta sitten. Euroopan merivallat lähettivät nykyisin Indonesiaan kuuluville Maustesaarille seikkailijoista koostuvia seurueita, ja kukin maa pyrki saamaan alueisiin yksinoikeuden ja haalimaan itselleen maustekaupasta saatavat käsittämättömän suuret tuotot.


text:
Nathaniel Courthope lähti 1616 valtaamaan Run-nimistä saarta, joka oli muutaman neliömailin suuruinen muskottipuiden peittämä saari. Englannin kannalta asiassa kävi sikäli onnellisesti että vaikka saaren omistus lopulta sopimuksella vahvistettiin Hollannille, Englanti sai toiselta puolelta maapalloa maakaistaleen, Manhattanin saaren.
Kirjan kirjoittaja, tutkimusmatkoihin erikoistunut brittiläinen toimittaja ja kirjailija Giles Milton on tehnyt perusteelliset taustatyöt ennen kirjoittamaan ryhtymistään. Kirjassa on hyödyllisiä karttoja ja erinomainen kuvitus.


title: Anatoli Davydov

text: Anatoli Viktorovitš Davydov (, s. 13. marraskuuta 1953) on venäläinen jalkapallovalmentaja ja entinen keskikenttäpelaaja-puolustaja. Hän toimii Zenit Pietarin apulaisvalmentajana.


title: Anatoli Davydov

text: Davydov aloitti peliuransa Metallurg Tulassa 1971, mutta parhaiten hänet muistetaan vuosistaan Zenit Leningradissa, johon hän siirtyi 1975. Hän teki Zenitissä pitkän ja ansiokkaan uran kuuluen menestysjoukkueeseen, joka voitti Neuvostoliiton-mestaruuden 1984. Hän jätti seuran 1988 ja pelasi sen jälkeen muissa venäläisseuroissa, Helsingin Ponnistuksessa ja kiinalaisessa Foshan Fosidissa. Hän lopetti uransa 43-vuotiaana Zenitissä. Davydov on 454 virallisella ottelullaan Zenitissä eniten otteluita pelannut pelaaja.Hän otti kosketusta valmentamiseen jo pelaajaurallaan. Hän toimi Helsingin Ponnistuksen pelaajavalmentajana Veikkausliigassa loppukauden 1995 sen jälkeen, kun Jari Niini oli vapautettu tehtävästään.


title: Anatoli Davydov

text: Valmennusurallaan Davydov on toiminut eri tehtävissä Zenitin organisaatiossa. Hän aloitti 1997 apulaisvalmentajana ja toimi kausina 1999–2000 päävalmentajana johdattaen seuran Venäjän cupin mestariksi 1999. Kausina 2002–2005 hän luotsasi 1. ja 2. divisioonassa pelannutta Metallurg Lipetskiä ja 2005–2006 1. divisioonassa pelannutta Sibir Novosibirskiä.


title: Anatoli Davydov

text: Davydov palasi Zenitiin 2008 juniori- ja reservivalmentajaksi. Elokuussa 2009 hän nousi päävalmentajaksi Dick Advocaatin potkujen jälkeen. Davydov johdatti Zenitin lopulta Venäjän valioliigassa kolmanneksi. Joulukuussa 2009 italialainen Luciano Spalletti palkattiin seuran uudeksi päävalmentajaksi ja Davydov siirtyy kaudeksi 2010 apuvalmentajan tehtäviin.


title: Amor Amri

text: Amor Amri on tunisialainen jalkapallovalmentaja.


title: Amor Amri

text: Amri nousi ensimmäisen kerran päävalmentajaksi korvattuaan Faouzi Benzartin Club Africainin päävalmentajana kaudella 1990–1991. Seuraavalla kaudella Amri siirtyi luotsaamaan CS Cheminotsia, mutta sai kauden lopulla potkut. Myöhemmin kaudella 1996–1997 Amri korvasi ranskalaisvalmentajan Jean Sérafinin, jonka johdolla joukkue ei menestynyt Tunisian pääsarjassa ja sijoittui lopulta viidenneksi. Amri joutui kuitenkin kauden aikana väistymään tehtävistään ja tilalle palkattiin Faouzi Benzarti.


title: Alain Lemieux

text: Alain Lemieux (s. 24. toukokuuta 1961 Montréal, Quebec, Kanada) on kanadalainen entinen jääkiekkoilija, joka pelasi keskushyökkääjänä. NHL:ssä hän pelasi yhteensä 119 ottelua tehoin 28+44=72.


title: Alain Lemieux

text: St. Louis Blues varasi Lemieuxin viidennellä kierroksella vuonna . Hän debytoi NHL:ssä kaudella 1981–82. Kaudella 1984–85 Lemieux siirtyi Bluesista Quebec Nordiquesiin. Tuo kyseinen kausi oli Lemieuxin NHL-uran pisin hänen pelatessa 49 ottelua, joissa kertyi tehot 15+13=28.


title: Alain Lemieux

text: Kaudella 1986–87 Lemieux pelasi sveitsiläisessä EHC Oltenissa kolme ottelua, mutta myös yhden ottelun Pittsburgh Penguinsissa, jossa pelasi samaan aikaan myös hänen veljensä. 191 AHL-ottelua pelannut Alain Lemieux siirtyi IHL:stä jääkiekon SM-liigan Oulun Kärppiin kaudella 1988–89. 16 ottelussa tuli tehot 3+10=13. Loppukauden hän kuitenkin pelasi saman liigan SaiPassa, jossa viidessä ottelussa Lemieux teki tehot 1+4=5. Lemieuxin kausi päättyi kuitenkin loukkaantumiseen.


title: Alain Lemieux

text: Lemieux lopetti uransa IHL:n Milwaukee Admiralsissa keväällä 1991.


title: Alain Lemieux

text: Lemiuex'n pikkuveli on entinen jääkiekkoilija ja Pittsburgh Penguins -legenda Mario Lemieux.


title: Jason Flinck

text: Jason Flinck (s. 26. maaliskuuta 1971) on suomalainen basisti ja laulaja. Tällä hetkellä hän soittaa hard rock -yhtye Brother Firetribessa. Hän laulaa progressiivista metallia soittavassa yhtyeessä nimeltä Kings of Modesty.


title: Steve Peters

text: Steven Alan Peters (s. 23. tammikuuta 1960 Peterborough, Ontario, Kanada) on kanadalainen entinen jääkiekkoilija, pelipaikaltaan keskushyökkääjä. Hän pelasi uransa aikana myös puolustajana. Peters pelasi kaksi NHL-ottelua Colorado Rockiesissa kaudella 1979–1980, mutta suurimman osan urastaan hän pelasi kuitenkin Euroopassa ja farmisarjoissa.


title: Steve Peters

text: OMJHL-joukkue Peterborough Petes varasi Petersin koko OMJHL:n varaustilaisuuden toisena pelaajana vuonna 1977, jolloin hänen edellään oli vain Tom McCarthy. Peters itse varattiin mm. vain numeroa ennen kaikkien aikojen parhaimpana jääkiekkoilijanakin pidettyä Wayne Gretzkya. Peters edusti vuosina 1976–1980 neljän OMJHL-kautensa aikana lopulta yhtä montaa seuraa; hänet varannutta Peterborough Petesia sekä Niagara Falls Flyersia, Oshawa Generalsia ja Windsor Spitfiresia. Peters oli kolmannella kaudellaan 1978–1979 Oshawa Generalsin kolmanneksi paras pistemies tehoilla 36+56=92. Colorado Rockies varasi hänet neljännellä kierroksella 64. pelaajana .


title: Steve Peters

text: NHL-varauksensa jälkeen Peters vietti kauden 1979–1980 vielä lähinnä OMJHL:ssä. Hän siirtyi siellä vietetyn kauden päätteeksi Colorado Rockiesin vahvuuteen ja pelasi kaksi NHL-ottelua tehden yhden syöttöpisteen. Niiden jälkeen Peters vietti loppukauden CHL-joukkue Fort Worth Texansissa, jossa hän pelasi kaksi playoff-ottelua. Kaudesta 1980–1981 Peters vietti noin puolet Texansissa ja puolet IHL-joukkue Muskegon Mohawksissa. Kauden 1981–1982 hän vietti kokonaan Texansissa ja kauden 1982–1983 puolestaan Mohawksissa, jonka paras syöttäjä ja kolmanneksi paras pistemies Peters oli tehoilla 38+58=96, kuten myös kevään 1983 pudotuspeleissä neljällä syöttöpisteellään.


title: Steve Peters

text: Kaudeksi 1983–1984 Peters siirtyi Eurooppaan ja Saksan Eishockey-Bundesligassa pelanneen SC Riesserseen riveihin. Hän voitti joukkueen sisäisen pistepörssin tehoilla 18+25=43. Kauden 1984–1985 Peters pelasi Sveitsin National League A:n EHC Churissa ja viisi seuraavaa kautta hän pelasi SM-liigassa, jossa Peters aloitti kaudella 1985–1986 Saimaan Pallon riveissä. Kauden 1986–1987 hän pelasi Helsingin IFK:ssa, jossa Peters voitti kauden päätteeksi SM-pronssia. Kaudeksi 1987–1988 hän siirtyi SM-liigan nousijajoukkue KooKoohon, jossa Peters teki SM-liigan yhden kauden piste-ennätyksensä tehoilla 9+18=27, joilla hän jakoi joukkueen sisäisen pistepörssin kolmannen sijan Risto Kermisen kanssa. Peters palasi SM-liigakautensa päätteeksi loppukaudeksi Pohjois-Amerikkaan vahvistamaan AAHL-joukkue Miami Valley Sabresia.


title: Steve Peters

text: Peters pelasi kauden 1988–1989 Tapparassa ja kaudeksi 1989–1990 hän palasi SaiPaan. Peters lopetti pelaajauransa sarjatasoa alempana I-divisioonajoukkue Imatran Ketterässä kauteen 1990–1991.


title: Marula

text: Marulapuu ("Sclerocarya birrea") on sumakkikasveihin ("Anacardiaceae") kuuluva puu, jota tavataan Afrikassa Saharan eteläpuolella. Se kasvaa yleensä 10-15-metriseksi, joskus jopa 20-metriseksi. Sen runko on harmaa, lehdet harmaanvihreät, sormiliuskaiset. Pallomaiset hedelmät muuttuvat kypsyessään voinkeltaisiksi.


title: Marula

text: Marulapuu on tärkeä ruokapuu, jonka hedelmissä on runsaasti C-vitamiinia, ja siemenissä proteiinia ja terveellisiä öljyjä.


title: Muotkavuono

text: Muotkavuono () on Barentsinmeren merenlahti Venäjän Murmanskin alueen luoteisosassa. Muotkavuono työntyy kohti länttä Murmannin rannikon ja vuonon pohjoispuolisen Kalastajasaarennon niemimaan välissä. Vuono on 43 km:n pituinen, 5-15 km leveä ja enimmillään 200 m syvä. Siihen laskevat etelästä Vaalesjoki (Titovka) vuonon pienemmän sivulahden Titovkanlahden perälle sekä Läätsijoki Läätsivuonon perukalle, jossa myös on tärkeä Zapadnaja Litsan sukellusvenetukikohta. Muotkavuono ei yleensä jäädy talvella.


title: Louis Magnus

text: Louis Magnus (1881 Jamaika – 1950) oli ranskalainen taitoluistelija ja jääkiekkovaikuttaja. Hän voitti taitoluistelussa yksinluistelun Ranskan-mestaruuden vuosina 1908–1911. Lisäksi Magnus oli Kansainvälisen jääkiekkoliiton ensimmäinen puheenjohtaja. Hän järjesti IIHF:n perustavan kokouksen kotonaan Pariisissa 15. ja 16. toukokuuta 1908.


title: Louis Magnus

text: Magnus valittiin Kansainvälisen jääkiekkoliiton Hall of Fameen 1997. Hänen mukaansa on nimetty Ranskan jääkiekon korkein sarjataso Ligue Magnus sekä Ranskan jääkiekkomestaruuden voittaneelle joukkueelle myönnettävä Coupe Magnus -palkinto.


title: Ameur Hizem

text: Ameur Hizem (, s. 22. syyskuuta 1937 Monastir, Tunisia) on tunisialainen entinen jalkapalloilija ja jalkapallovalmentaja.


title: Ameur Hizem

text: Hizem opiskeli jalkapallovalmentajaksi Saksassa ja palasi takaisin Tunisiaan vuonna 1967 valmentamaan kotikaupunkinsa seuraa US Monastiria. Joukkue sijoittui kaudella 1967–1968 sijalle 11 ollen sarjan toiseksi viimeinen. Tuolloin ei kuitenkaan pääsarjasta pudonnut ketään alemmalle sarjatasolle. Myöhemmin vuonna 1970 Hizem valittiin Tunisia maajoukkueen päävalmentajaksi. Hänen alaisuudessaan Tunisia ei selvinnyt vuosien 1970 ja 1974 MM-kisoihin, mutta sen sijaan se voitti Arabimaiden kesken pelatun Palestiina cupin vuonna 1973.


title: Ameur Hizem

text: Hizemin maajoukkueen valmentaminen kesti aina vuoteen 1974 asti, jonka jälkeen hän siirtyi Club Africainin valmentajaksi. Ensimmäisellä kaudella joukkue sijoittui sarjassa toiseksi häviten vain pisteellä mestaruuden voittaneelle Espérancelle. Hizem onnistui kuitenkin luotsaamaan joukkueensa Maghreb Mestarien cupin voittoon. Kaudella 1975–1976 joukkue ei menestynyt toivotulla tavalla ja Hizem erotettiin tehtävästään ennen kauden loppua. Kaudeksi 1976–1977 hän siirtyi valmentamaan uudelleen US Monastiria. Menestystä ei kuitenkaan tullut joukkueen vältyttyä kahdella pisteellä sarjaputoamisen. Hizem jatkoi joukkueen valmentajana vielä toisen kauden, mutta vielä huonommalla menestyksellä kun Monastir putosi sarjatasoa alemmaksi. Hizem sai lähteä kauden päätteeksi ja otti väliaikaisesti valmennusvastuun Tunisian maajoukkueesta vuosina 1978–1979 ja 1980–1981. Samaan aikaan hän valmensi Stade Tunisienia kaksi kautta, joista ensimmäisellä kaudella joukkue sijoittui Tunisian pääsarjassa toiseksi. Sittemmin Hizem palasi uudelleen Monastirin valmentajaksi kauden 1983–1984 lopulla ja onnistui säilyttämään joukkueen pääsarjassa. Hizem valittiin uudelleen Monastirin päävalmentajaksi kaudella 1993–1994, mutta hänet korvattiin kauden alussa Lotfi Rhimilla huonojen esitysten vuoksi.


title: Sun Yue-Hua

text: Yue-Hua Sun on kiinalainen ekologi ja lintutieteilijä.


title: Sun Yue-Hua

text: Sun on filosofian tohtori ja toimii Pekingin Tiedeakatemian eläintieteen instituutin lintuekologian tutkimusryhmän johtajana. Sun tutki kotoperäisen kiinanpyyn ("Tetrastes sewerzowi") ekologiaa Luoteis-Kiinassa 13 vuoden ajan vuodesta 1995 alkaen. Yli sataan yksilöön kiinnitettiin radiolähetin ja lintujen elämää seurattiin kiinteästi. Tutkimus on laajin Kiinassa toteutettu telemetriatutkimus. Viime aikoina Sun ryhmineen on tutkinut Tiibetin ylängön metsien kotoperäisiä lintulajeja.


title: Sun Yue-Hua

text: Sun toimii Kiinan lintutieteellisen yhdistyksen varapuheenjohtajana ja heinäkuussa 2009 järjestetyn 23. kansainvälisen suojelubiologian kongressin pääsihteerinä.


title: Päivi Kankaro

text: Päivi Kankaro eli Bääbs on Varsinais-Suomesta kotoisin oleva helsinkiläinen laulaja, joka on ollut TV-resistori-yhtyeen jäsen vuodesta 1999. Bääbs-nimi on alun perin TV-resistorin toisen laulajan Yrjö Saarisen keksimä lempinimi.


title: Päivi Kankaro

text: Bääbs-nimellä Kankaro on esiintynyt vuoden 2009 alusta lähtien. Ensimmäinen virallinen julkaisu tällä nimellä oli Sony Musicin julkaisemalta "Syvissä Vesissä" -kokoelmalevyltä löytyvä coveri Stig Doggin kappaleesta ”Kun nainen lyö”.


title: Päivi Kankaro

text: Syyskuussa 2009 Bääbs valittiin avoimeen kilpailuun tulleiden 267 demon joukosta 2010 Euroviisujen Suomen esikarsintaan 30 muun artistin kanssa. Lokakuussa 2009 järjestetyn tekstiviestiäänestyksen myötä Bääbs valittiin jatkoon ja pääsi Euroviisujen Suomen semifinaaleihin. Bääbsin kilpailukappaleen ”You Don't Know Tomorrow” sävelsi, sanoitti ja tuotti helsinkiläinen Viola-yhtye.


title: Telstar (kappale)

text: Telstar on The Tornados -yhtyeen instrumentaalikappale vuodelta 1962. Se nousi ensimmäisenä brittisinglenä yhdysvaltalaisen Billboard Hot 100 -listan ykköseksi ja saavutti ykkössijan myös kotimaassaan. Se sai menestystä jossain määrin myös muissakin maissa. Kappale on nimetty yhdysvaltalaisen tietoliikennesatelliitin Telstarin mukaan, joka ammuttiin maatakiertävälle radalle heinäkuussa 1962. Avaruusteemat olivat tuolloin pinnalla supervaltojen avaruuskilvan johdosta. "Telstarin" tuotti ja sävelsi Joe Meek. Singlen B-puolella on Geoff Goddardin kirjoittama kappale ”Jungle Fever”.


title: Makkarapuu

text: Makkarapuu ("Kigelia africana") on afrikkalainen puu, sukunsa ainoa laji. Se on saanut nimensä makkaranmuotoisista hedelmistään.


title: Makkarapuu

text: Makkarapuu kasvaa jopa 20 metriä korkeaksi. Sen kukat ovat punaiset, suuret ja suppilonmuotoiset. Linnut, apinat ja hyönteiset nauttivat kukkien runsaasta medestä. Hedelmä voi painaa 9 kiloa. Malawissa tehdään olutta makkarapuun paahdetuista hedelmistä.


title: Gottlieb Conrad Christian Storr

text: Gottlieb Conrad Christian Storr (16. kesäkuuta 1749 Stuttgart – 27. helmikuuta 1821 Tübingen) oli saksalainen lääkäri, kemisti ja luonnontieteilijä.


title: Gottlieb Conrad Christian Storr

text: Storr opiskeli Tübingenin yliopistossa ja valmistui lääkäriksi. Hän toimi sittemmin saman oppilaitoksen kemian ja kasvitieteen professorina, ja vetäytyi virasta vuonna 1801.


title: Cover You

text: Cover You on Morning Musumen ensimmäinen cover-albumi, joka julkaistiin 26. marraskuuta 2008.


title: Lipola

text: Lipola oli Kivennavan kylä, jossa oli 1939 noin 300 asukasta. Silloisen valtakunnanrajan tuntumassa sijainneessa kylässä käytiin talvisodan alkaessa 30. marraskuuta 1939 alkaen suojajoukkotaisteluita.


title: Oleg Jeprintsev

text: Oleg Leonidovitš Jeprintsev (, s. 19. maaliskuuta 1962 Karabulak, Tšetšeenien ja inguušien ASNT, Neuvostoliitto) on venäläinen jalkapallovalmentaja ja entinen jalkapalloilija, joka on vaikuttanut pitkään Suomessa Kemi–Tornion alueella. Hän valmentaa nykyisin Tornion Palloa. Futsalissa Jeprintsev on voittanut Suomen mestaruuksia ja pelannut Venäjän maajoukkueessa.


title: Oleg Jeprintsev

text: Hyökkääjänä pelannut Jeprintsev edusti kotimaassaan muun muassa Saturn Ramenskojea kaudella 1988 Neuvostoliiton toisella sarjatasolla. Suomeen hän siirtyi elokuussa 1990 vahvistamaan 1-divisioonassa pelanneen Kemin Palloseuran hyökkäystä.


title: Oleg Jeprintsev

text: Toisin kävi, sillä Jeprintsev jäi Kemi–Tornio-alueelle, jossa hän on tehnyt pitkän uran jalkapallon parissa.


title: Oleg Jeprintsev

text: Jeprintsevin ensimmäinen kausi KePSissä toi seitsemässä ottelussa viisi maalia. Seuraavalla kaudella hän aloitti 1. divisioonan Myllykosken Pallossa, mutta palasi kauden aikana takaisin KePSiin. Seuraavat neljä kautta 1992–1995 Jeprintsev toimi pelaajavalmentajana kemiläisessä Visan Pallossa nostaen seuran 4. divisioonasta 2. divisioonaan. Viimeisenä kautena tiet Visan Pallon kanssa kuitenkin erosivat ja loppukauden 1995 Eprintsev pelasi Ykkösen KePSissä. Seuraavat kolme kautta hän toimi kemiläisen KPT-85:n pelaajavalmentajana seuran noustessa hänen aikanaan Kakkosesta Ykköseen ja taistellessa kaudella 1998 noususta Veikkausliigaan.


title: Oleg Jeprintsev

text: Syksyllä 1998 alkoi Jeprintsevin pitkä ja menestyksekäs jakso Kemin naapurikaupungin Tornion TP-47:n nostamisessa aina Veikkausliigaan. Jeprintsev oli ensimmäisinä vuosina myös seuran pelaaja Ykkösen kausiin asti 2000-luvun alussa. Torniolaisten valmentajakaksikko Kari Vaalto – Oleg Jeprintsev nosti TP-47:n Kolmosesta aina Veikkausliigaan kausiksi 2004 ja 2005. Managerin roolissaan hän oli vaikuttamassa useiden venäläistaustaisten pelaajien tuloon TP-47:n pelaajistoon. Veikkausliigasta putoamisen jälkeen TP-47:n menestys hiipui niin, että kaudella 2009 seurasi putoaminen Ykkösestä. Kauden 2009 huono alkukauden menestys johti valmentajakaksikon vapauttamiseen tehtävistään toukokuussa 2009. Jeprintsev pelasi valmennus-managerointitoimensa ohella seuran kakkosjoukkueessa ja farmiseura Arpelan Palloseurassa Kolmosessa ja Nelosessa.


title: Oleg Jeprintsev

text: Kaudeksi 2010 Jeprintsev palasi Kemiin ja kaupungin uuden lippulaivan PS Kemin päävalmentajaksi kahden vuoden sopimuksella. Jeprintsev ei saanut PS Kemille toivottua menestystä ja hänet siirretiin syrjään jo kesällä 2010.


title: Oleg Jeprintsev

text: Kesällä 2012 Eprintsev siirtyi takaisin Tornioon päävalmentajaksi, kun Kimmo Halmkrona vapautettiin TP-47:n tehtävistä.


title: Oleg Jeprintsev

text: Jeprintsev on pelannut myös futsalia. Hän osallistui Venäjän joukkueen mukana Hongkongissa järjestettyihin vuoden 1992 MM-kisoihin, joissa joukkue karsiutui yhden voiton, tasapelin ja häviön myötä alkulohkovaiheessa. Jeprintsev pelasi kaikissa kolmessa ottelussa ja teki yhden maalin ottelussa Kiinaa vastaan.


title: Oleg Jeprintsev

text: Kemi–Tornio-alueen futsalin ykkösnimenä on ollut FT Kemi-Tornio, jonka riveissä Jeprintsev voitti SM-kultaa vuosina 1999, 2001 ja 2002 sekä hopeaa 2000 ja 2003. Myöhemmin hän on toiminut joukkueen managerina.


title: Yli maan äären

text: Yli maan äären – Magalhãesin kohtalokas purjehdus maailman ympäri (alkuteos "Over the Edge of the World – Magellan’s terrifying circumnavigationof the globe") on yhdysvaltalaisen tietokirjailijan Laurence Bergreenin (1950–) kirjoittama historiallinen tietokirja, joka kertoo löytöretkeilijä Fernão de Magalhãesin maailmanympäripurjehduksesta. "The New York Times" valitsi sen vuoden 2003 merkittävien teosten joukkoon, ja siitä on tekeillä elokuva.


title: Yli maan äären

text: Tosielämän jännityskertomus kertoo miehistä, jotka lähtivät vuonna 1519 purjehtimaan Espanjasta kohti länttä ja joista vain muutama palasi vuonna 1522 takaisin lähtöpaikkaan. Matkalla he olivat menettäneet kapteeninsa Magalhãesin sekä melkein koko 260 hengen miehistönsä laivoineen. Jäljellä oli vain yksi alus viidestä ja 18 miestä. Tuliaisina oli mausteita ja tieto Tyynenmeren todellisesta suuruudesta.


title: Yli maan äären

text: Heillä oli mukanaan myös toinen uusi tieto: purjehtimalla länteen pääsee itään. Meritie Maustesaarille on olemassa, kuten jo Kolumbus oli haaveillut.


title: Yli maan äären

text: Bergreen on käyttänyt teoksen pohjana runsaasti asiakirjoja. Hän teki useita matkoja Espanjaan Sevillan Intioiden arkistoon ja tutustui paikkoihin, joissa Magalhães valmisteli matkaa. Hän tutustui myös Etelä-Amerikassa Magalhãesinsalmeen, joka on saanut nimensä tutkimusmatkailijan urotyön kunniaksi. Yksi kiinnostavimpia lähteitä on matkalla mukana olleen Antonio Pigafettan matkapäiväkirja. Pigafetta oli mukana koko matkan, selviytyi kaikista vastoinkäymisistä, ja hänen ainutlaatuinen kuvauksensa kattaa kiinnostavia yksityiskohtia, joita Bergreen on voinut hyödyntää teosta kirjoittaessaan. Näistä eri aineksista Bergreen on koonnut yhtenäisen kertomuksen, joka kuljettaa lukijaa mukanaan koko jännittävän matkaan kaikkine vaiheineen.


title: Yli maan äären

text: Bergreen on julkaissut useita tietokirjallisia menestysteoksia. Tämän teoksen jälkeen Nasa hyödynsi hänen asiantuntemustaan, kun Marsin Victoria-kraatterin ympäristön geologisia muodostumia haluttiin nimetä.


title: Yli maan äären

text: Kirjan suomenkielisen version kuvitukseen on osittain käytetty John Nurmisen Säätiön laajaa karttakokoelmaa sekä myös Kansalliskirjaston kokoelmia. Riikka Toivasen suomennoksen laatua ja tarkkuutta on arvioitu korkealuokkaiseksi.


title: Rage

text: Rage tai RAGE voi tarkoittaa seuraavia asioita:


title: Suomensuvun uskonnot

text: Suomensuvun uskonnot on vuosina 1914–1918 ilmestynyt suomalainen kirjasarja suomalais-ugrilaisten kansojen perinteisistä uskonnoista. Kirjoittajat olivat Kaarle Krohn, Uno Holmberg ja K. F. Karjalainen. Sarja ilmestyi vihkoina. Suomalaisen Kirjallisuuden Seura julkaisi neljä teosta 1914–1915 ja WSOY kaksi vuonna 1918 ja 1942.


title: Choben kansallispuisto

text: Choben kansallispuisto on Botswanan toiseksi suurin kansallispuisto, laajuudeltaan 10 566 neliökilometriä. Se tunnetaan elefanteistaan.


title: Choben kansallispuisto

text: Puistossa on edustettuina neljä erillistä biotooppia: Serondelan rehevä alue Chobejoen varrella, Savutin suo, Linyantin suot puiston luoteisosassa ja niiden väliin jäävä kuiva, kuuma takamaa.


title: Tom King (Emmerdale)

text: Thomas "Tom" Albert King oli kuvitteellinen hahmo brittiläisessä saippuasarja Emmerdalessa. Häntä esitti Ken Farrington.


title: Tom King (Emmerdale)

text: Tom varttui Emmerdalessa ja oli innokas palaamaan kylään. Palatessaan hän halusi ehdottomasti ostaa Kartanon, mutta Zoe Tate ei suostunut myymään sitä ennen kuin Tomin miniä Sadie King kiristi hänet myymään talon. Ennen Kartanon ostoaan Tom osti Holdgaten tilan, Päärynäpuun ja Laaksontuvan.


title: Tom King (Emmerdale)

text: Rikas leskimies Tom sai välittömästi ihailijoita kylän naisista, iästään huolimatta. Hänen vaimonsa Mary oli kuollut 18 vuotta sitten, eikä Tom ollut uskoa tuuriaan kun Charity Tate osoitti kiinnostusta miehestä. Vaikka he tuntuivat olevan toistensa täysiä vastakohtia, he kuitenkin sopivat hyvin yhteen. Vuosien katastrofi-romanssien jälkeen Charity rakastui Tomin vakauteen ja omistautuneisuuteen, ja Tom oli syvästi rakastunut omapäiseen kaunottareen.


title: Tom King (Emmerdale)

text: Tomin perhe, erityisesti Sadie, kauhistui parin ilmoittaessa naimisiinmenoaikeistaan. Vaikka Tom rakastikin Charityä, hänen oli vaikea luottaa häneen. Tom pelkäsi että nainen löytäisi jonkun nuoremman, olihan parilla aikamoinen ikäero. Tomin parhaan ystävän Rogerin kuoltua yllättäen Tom alkoi murehtia omaa kuolevaisuuttaan. Sadien huomatessa hänen epävarmuuden hän päätti saada Charityn pois kuvioista kokonaan. Hän järjesti Charitylle ansan jossa hänestä otettiin kuvia suutelemassa toista miestä, joka sattui olemaan Charityn serkku ja entinen rakastaja Cain Dingle. Sadie uskotteli Tomille kuvien olevan todiste siitä, että Charity petti Tomia. Nähtyään kuvat hääpäivänään, Tomin maailma romahti ja hän jätti Charityn alttarille.


title: Tom King (Emmerdale)

text: Muutamaa viikkoa myöhemmin Tom sai selville, että Charity kertoi totuuden väittäessään kuvia lavastetuiksi. Nainen ryntäsi Holdgateen mukanaan video hänestä ja Jimmy King, eli Sadien aviomiehestä, sängyssä. Tom tajusi Sadien lavastaneen Charityn ja Cainin suudelman ja samalla ryöstäneen Tomilta mahdollisuuden onneen. Vaikka Charity edelleen rakastikin Tomia, hän kieltäytyi palaamasta Tomin luo ja lähti ottaen mukaansa pienen poikavauvansa. Tom kauhistui huomatessaan miten likaista peliä Sadie oli valmis pelaamaan saadakseen ajettua Charityn pois, hän katkaisi välinsä Sadieen ja Jimmyyn. Ajan kuluessa Tom kuitenkin antoi Jimmylle anteeksi ja antoi hänen palata takaisin osaksi perhettä. Kun Sadie juonitteli nerokkaasti ostaakseen pellon jonka Tom tarvitsi asuntoalueprojektiaan varten, Tom joutui suostumaan ottamaan Sadien takaisin mukaan yritykseen.


title: Tom King (Emmerdale)

text: Tom tapasi Rosemary Sinclairin ja heidän suhteensa oli pian enemmän kuin liiketoimintaa. Rosemary manipuloi Tomin ottamaan hänet asumaan kartanoon ja he julkistivat suhteensa pian. He kihlautuivat ja sopivat pian sen jälkeen hääpäiväkseen joulupäivän 2006 (UK). Tomin pojat eivät hyväksyneet isänsä valintaa ja tekivätkin kaikkensa erottaakseen parin, muun muassa penkomalla salaisuuksia Rosemaryn menneisyydestä. Häitä odotellessaan Tom ehti suututtaa monia ihmisiä, mm. kiristämällä Edna Birchiä, maksamalla Jean Hopelle rahaa siitä, etteivät Hopet nostaisi syytettä Dawnin kuolemaan johtaneesta räjähdyksestä. Bob suuttui asiasta niin, että poltti Kingien asuinaluetta mainostavan kyltin.


title: Tom King (Emmerdale)

text: Tomin nuorin poika Max kuoli traagisessa auto-onnettomuudessa Robert Sugdenin ajaessa hänen päälleen vahingossa. Koko perhe suri perheenjäsenen poismenoa syvästi, etenkin Tom, joka viimeisinä sanoinaan sanoi pojalleen häpeävänsä tätä.


title: Tom King (Emmerdale)

text: Tom oli niin sekaisin surusta, että päästi Sadien takaisin osaksi perhettä, vaikka hän oli osoittanut moneen kertaan olevansa kiero juonittelija. Tyytyväisenä siitä että Sadie oli juonitellut Zoen myymään Kartanon Tomille, Tom viimein antoi kaiken anteeksi Sadielle ja jopa yritti lähennellä naista. Sadie ei vastannut lähentelyyn ja Tom oli todella häpeissään.


title: Tom King (Emmerdale)

text: Monen traagisen tapahtuman jälkeen Tom oli valmis siirtämään yrityksensä pojalleen Matthewille. Juuri ennen kuin asiakirjat olivat allekirjoitetut, Tom sai tietää, että Matthewilla oli suhde Sadieen. Raivostunut Tom laittoi Matthewin valitsemaan, joko Sadie tai yritys. Hän valitsi yrityksen mutta oli selvää ettei tilanne ollut rauennut. Kun Matthew ryntäsi Sadien ja Alasdair Sinclairin häihin ja aneli Sadieta valitsemaan hänet, Tom raivostui. Hän toisti uhkavaatimuksensa, mutta Matthew kuunteli sydäntään ja valitsi Sadien.


title: Tom King (Emmerdale)

text: Nyt menetettyään jo kaksi poikaa, joskin toisen vain nimellisesti, Tom oli alakuloinen ja kohdistikin kaiken energiansa Kartanon toimivaksi bisnekseksi saamiseen. Hän palkkasi uuden tulokkaan Jean Hopen töihin ja jopa ihastui häneen. Jean piti Tomista, ja miehen ihastus oli omiaan peittelemään Jeanin ja Tomin autonkuljettajan Terryn salasuhdetta. Kun Tom sai tietää suhteesta, hän tunsi itsensä petetyksi ja antoi kummallekin potkut. Hän kuitenkin hyväksyi asian pian ja antoi tukensa heidän suhteelleen kun lähes koko kylä oli heidän suhdettaan vastaan.


title: Tom King (Emmerdale)

text: Kingien aiheuttama esittelytalon räjähdys teki Kingeistä koko kylän ykkösvihollisen. Räjähdys vaati kolmen ihmisen hengen. Yksi heistä oli nuori äiti Dawn Woods, jonka isä Bob Hope aloitti kampanjan saadakseen Kingit vastuuseen teoistaan. Kingit saivat asianajajakseen Grayson Sinclairin, jonka avulla Kingit jopa saivat väärennettyjä asiakirjoja peittääkseen huolimattomuutensa. Kingit eivät tietenkään halunneet asian menevän oikeuteen asti ja Tom tekikin tarjouksen isosta summasta etteivät Hopet nostaisi syytettä, hänellä nimittäin oli tiedossa ostaja rakennustyömaalle, mutta hän tarvitsi vakuuden ettei lain kanssa tule ongelmia. Dawnin omaiset aikoivat taistella loppuun asti, mutta Dawnin äiti Jean otti tarjotut rahat vastaan salaa muulta perheeltä. Hän matkusti Marokkoon ja otti tyttärenpoikansa TJ:n mukaansa ilmoittamatta kenellekään aikeistaan. Pojan isän Terry Woodsin huomattua asian oli jo liian myöhäistä estää lähtö, ja Kingit saivat syyllisen leiman myös Terryn lapsen menetykseen.


title: Tom King (Emmerdale)

text: Tom King murhattiin hääpäivänään, joulupäivänä 2006 (UK). Hänet tönäistiin kuolemaansa Kartanon ikkunasta. Tapauksesta käynnistyi poliisitutkinta ja epäiltyjä on useita. Kuolemansyyntutkija kertoi lopulliseksi kuolinsyyksi pudotuksen aiheuttaman niskan katkeamisen yhdistettynä kallonmurtumaan. Ennen kuin hänet tönäistiin ikkunasta ulos, häntä oli lyöty pronssisella hevospatsaalla päähän. Oikeaa patsasta ei löydetty, vain patsaan pari, jonka Eli Dingle varasti Kartanosta murhapäivänä. Tomin hautajaiset pidettiin 20. helmikuuta. Seuraavana päivänä testamentinlukutilaisuudessa paljastui että Tomilla oli tytär. Hänen omaisuutensa jaettiin tasan Jimmyn, Matthewin, Carlin ja Scarlettin kesken.


title: Tom King (Emmerdale)

text: 17. toukokuuta 2007 paljastui että Carl King oli murhannut Tomin. Jakson mukaan Chasin ilmestyttyä häihin Eli Dinglen kanssa hän kertoi Carlille Tomin maksaneen hänelle että hän lopettaisi suhteen Carlin kanssa. Tämän jälkeen raivostunut Carl seurasi Tomia huoneeseensa jossa he riitelivät Chasista. Tomin pilkattua Carlia tämä tarttui patsaaseen ja löi sillä Tomia päähän. Tomin kaaduttua eteenpäin Carl tönäisi Tomin ikkunaa kohti jolloin Tom putosi ikkunasta kuolemaansa. Carl tunnusti murhan Jimmylle ja aikoi myöhemmin tunnustaa konstaapeli Gracelle totuuden mutta Gracen kuoltua onnettomuudessa Carl päätti olla tunnustamatta tekoaan.


title: Nxai Panin kansallispuisto

text: Nxai Panin kansallispuisto on kansallispuisto Botswanassa, laajuudeltaan 2 578 neliökilometriä. Puisto on enimmäkseen laajaa ruohotasankoa, jota täplittävät massiiviset puuryhmät. Lähellä porttia on suuri juomapaikka, johon kertyvät juomaan monet suuret nisäkkäät kuten leijonat ja kirahvit.


title: Lego Harry Potter

text: Lego Harry Potter on Lego-tuotesarja, joka oli alun perin tuotannossa vuosina 2001–2007 sekä 2010–2011, ja käynnistettiin uudelleen vuonna 2018. Sarja perustuu J. K. Rowlingin Harry Potter -kirjasarjaan sekä etenkin niistä tehtyihin elokuviin.


title: Muolaan ryhmä

text: Muolaan ryhmä oli yksi talvisodan suojajoukkoihin kuuluneista joukkoyksiköistä, joiden tehtävänä oli suojata muiden joukkojen perustaminen ja ryhmittyminen pääpuolustuslinjalle. Ryhmän komentajana toimi everstiluutnantti Antti Kääriäinen.


title: Muolaan ryhmä

text: Se keskitettiin 14. syyskuuta - 9. lokakuuta 1939 Karjalan kannaksen Polviselän (Kivennapa), Kekrolan, Kivennavan, Joutselän alueelle ja asettui siellä rakentamaan viivytysasemaa.Sodan alettua 30, marraskuuta ryhmä viivytti viiden päivän ajan Puna-armeijaa, jonka jälkeen se vetäytyi päävastarinta-aseman taakse Perkjärven, Muolajärven ja Punnusjärven välisellä alueella. Vahvuus yhteensä 126 upseeria, 715 aliupseeria ja 2889 sotilasta. Yhteensä 3730 miestä.


title: Muolaan ryhmä

text: 30. marraskuuta ryhmän oikealla sivustalla Joutselässä taisteli koko päivän ajan divisioonalle alistetun JP 3:n lähimmäksi rajaa sijoitettu komppania. Kyseinen komppania joutui kuitenkin illan tultua antamaan periksi ja aloitti vetäytymisensä kohti Lintulassa olevia pataljoonansa pääosia. Muolaan ja Lipolan ryhmän välisellä alueella neuvostojoukot pääsivät 5. Rajakomppanian estelyistä huolimatta etenemään kohti Kekrolan ja Vuottaan välistä tietä uhaten näin Kekrolassa taistelevan Er.P 4:n selustayhteyksiä. Pataljoona joutui aloittamaan vetäytymisensä asemistaan jo puolenpäivän aikaan ja ryhmittyi uudelleen puolustukseen noin seitsemän kilometriä taaempaan asemaan. Mainitun rajakomppanian vetäydyttyä ennakkoon laaditun suunnitelmansa mukaisesti Pulkkisen alueella avautui puna-armeijalle jälleen vapaa reitti etenemiseen koko Muolaan ryhmän selustaan. Neuvostojoukot keskeyttivät etenemisensä kuitenkin alkaneen yön ajaksi.


title: Muolaan ryhmä

text: 1. joulukuuta ryhmän vasemmalla vastuualueella Er.P 4 taisteli pääosillaan aamupäivän Siiranmäen seudulla, mutta ylivoimaiset neuvostojoukot pakottivat pataljoonan perääntymään muutaman kilometrin päähän Ahijärvellä olevaan viivytysasemaan. Puna-armeijan yksiköille olisi tarjoutunut tilaisuus edetä Muolaan ja Lipolan ryhmien välisessä saumassa nopeasti kohti pääasemaa ja aiheuttaa nopeasti sivustauhka molempien ryhmien alueilla, mutta neuvostojoukot keskittivätkin voimansa etenemiseen kohti Kivennapaa (joka tarkoitti suoraviivaisen etenemisen kohti pääpuolustuslinjaa kääntymistä lähes 90 astetta). Ryhmän oikeanpuoleisella vastuualueella Lintulassa taistellut JP 3 joutui jo aamupäivällä luopumaan viivytysasemastaan ja vetäytymään Ahijärven ja Kotselän välissä olevalle viivytyslinjalle ja luovuttamaan Kivennavan kirkonkylän puna-armeijalle.


title: Muolaan ryhmä

text: Ryhmän alueella onnistui neuvostojoukkojen 2. joulukuuta kuluessa murtaa suomalaisjoukkojen puolustus linnoitetussa viivytysasemassa. Ryhmän vasempaan sivustaan kohdistui jo yöstä alkaen useita hyökkäyksiä. Alueella oli puolustuksessa Er.P 4, jonka vasemman puoleisin komppania joutui antamaan periksi puna-armeijan hyökkäyksen edessä jo aamulla osin siksi, että alueelle ei ollut saatavissa suomalaistykistön tukea. Suomalaisten vastahyökkäyksistä huolimatta neuvostojoukkojen onnistui laajentaa murtoaan ja lopulta viivytysasemasta oli luovuttava ja irtautumiskäsky annettiin kello 15.20. Suomalaisjoukot aloittivat vetäytymisensä kohti noin 12 kilometriä taempana sijaitsevaa seuraavaa viivytysasemaa.


title: Muolaan ryhmä

text: 3. joulukuuta ryhmän alueella ei ollut merkittäviä taistelutoimia vaan tapahtumat koostuivat lähinnä partiokahakoista.


title: Muolaan ryhmä

text: Muolaan ryhmä sai 4. joulukuuta vetäytymiskäskyn pääasemaan siirtymiseksi, koska neuvostojoukkojen saatua aikaan murron uudessa viivytysasemassa ja vastahyökkäyksen epäonnistuttua ei edellytyksiä aseman pitämiselle enää katsottu olevan. Edellytysten arviointiin oli vaikuttanut myös virheellinen tieto neuvostopanssarien etenemisestä Muolaan ja Uudenkirkon ryhmän saumassa jo huomattavan syvälle Muolaan ryhmän sivustaan ja taakse.